Қрим хонлиги ва унинг хароб бўлиши\nПойтахти - Боғчасарой. Ҳудуди-400 минг км2 (1500). Давлат тили - татар тили.\nҚрим хонлиги Днепр ва Дунай орасидаги ерларни, Азов бўйларини ва ҳозирги Краснодар ўлкасининг катта қисмини эгаллаган. Хонлик расман 1478 йилдан Усмонийлар давлатининг иттифоқчиси бўлган ва бу иттифоқ, 1774 йилги Кичик Қайнаржа битими тузилгунча, амалда бўлган. Қрим хонлиги Россия империяси томонидан 1783 йили аннексия қилинди.\nМўғулларнинг Қримга юриши 1223 ва 1239 йилларга тўғри келади. 1224 йили улар руслар ва половецларнинг бирлашган қўшинини енгиб Судоқни олишди. 1237 йили мўғуллар томонидан половецлар йўқ қилинди. Шундан сўнг бутун Қрим Олтин Ўрда номи билан машҳур Жўжи улуси таркибига кирди.\n1363 йили Литва князи Ольгерд татар қўшинини енгиб Қримга тажовуз қилди, Херсонни талон-торож этди.\n1397 йили Витовт Қримга юриши чоғида Каффагача келиб, Херсонни вайрон қилди.\n1399 йили Тўхтамишга ёрдам берган Витовт Ворскла бўйларида Темур Қутлуғ бошлиқ татарлар томонидан тор-мор келтирилди.\nҚримнинг мустақил бўлиши\n1420 йили, Едигей вафотидан сўнг, Олтин Ўрда Қрим устидан назоратни йўқотди. Шундан кейин Қримда тахт учун кураш бошланиб кетди. Бу курашда гирейлар сулоласига мансуб Ҳожи Гирей ғолиб бўлди. 1427 йили у ўзини Қрим хони деб эълон қилди. 1441 йили Литва князлиги ва маҳаллий зодагонлар томонидан тахтга чиқарилди.\nXV аср ўрталарида Олтин Ўрда ичидаги нотинчликлар туфайли давлат Қрим, Қозон, Астрахан хонликпари ва Нўғай Ўрдага бўлиниб кетди.\nУсмонийлар давлатига тобелик\n1482 йили Москва князи Иван III Менгли Гирейни польяк ерларига юриш қилишга чақирди. Менгли Киевни эгаллаб талон-торож қилди. Хон қўлга тушган нарсалардан Иван III га София черковидаги қимматбаҳо буюмларни юборди. 1474 йили Иван III Менгли Гирей билан иттифоқ тузди, бу иттифоқ унинг ўлимигача сақланиб қолди.\n1475 йили усмонийлар қўшини генуяликлар асос солган Қрим соҳилларидаги Феодоро князлигини эгаллади. Князликда 200 мингтача киши яшар, аҳолининг асосий қисми греклар, аланлар, готлар ва бошқалар эди. Қримнинг тоғли минтақаларини, Қора денгиз, Азов денгизи бўйларидаги ва Кубандаги қалъаларини эгаллаган мазкур ҳудудлар тўғридан-тўғри Истанбулга бўйсунарди. Турклар у ҳудудда қўшин, давлат аппаратини жорий қилиб, солиқ йиғиш билан шуғулланган.\n1478 йилдан бошлаб Қрим хонлиги расман Усмонийлар давлатининг вассалига айланди, 1774 йилги Кичик Қайнаржа битими имзолангунча, вазият сақланиб қолди. Хонларни тайинлаш, тасдиқлаш ва ағдариш 1584 йилдан Истанбул хоҳишига қараб амалга ошириларди.\nМоcква давлати ва Реч Посполитага қарши урушлар\nXV аср охиридан Қрим хонлиги Москва давлати ва Польшага қарши мунтазам юриш қилиб турди. Бу юришлар, асосан, аҳолини талаш ва қул қилишдан иборат эди. Айниқса, асирларни қўлга олиш татарларни кўпроқ қизиқтирарди. Асирларни қул қилиб сотиш хонликнинг муҳим даромад манбаи эди. Каффада йирик қул бозори фаолият кўрсатган. Баъзи тадқиқотчилар фикрича, Қримнинг қул бозорларида икки аср мобайнида 3 миллиондан ортиқодам сотилган, уларнинг асосий қисми руслар, украинлар ва польяклар эди. Ҳар йили Москва давлати 65 минггача кишини кеч кузгача Ока дарёсини ҳимоя қилишга жўнатган.\nҚримнинг ўзида асирлар кўп қолдирилмасди. Қримнинг урф-одатига кўра, қуллар 5-6 йилдан сўнг озод қилинган. Ҳозиргача сақланиб қолган рус ва украин ҳужжатларида баъзи асирлар ўз юртига қайтиб боргани ёзилади. Озод қилинган кишиларнинг айримлари Қримнинг ўзида қолишни маъқул кўрган. Украин тарихчиси Дмитрий Яворницкий қуйидаги воқеани келтиради: «1675 йили Запорожье казаклари атамани Иван Сирко Қримга босқин қилиб катта мол-мулкни қўлга киритди, жумладан, етти мингта яқин христиан қулларни ҳам. Атаман уларга казаклар билан бирга ватанингиз қайтасизми ёки Қримда қоласизми деб мурожаат қилган. Асирларнинг уч минги Қримда қолишини билдирган. Сирко уларни қириб ташлашни буюрган». Қримда қулга айлантирилган кишилар исломни қабул қилса, дарҳол озод этилган. Рус тарихчиси Валерий Возгриннинг маълумотлари бўйича, Қримда XVI - XVIII асрлардаёқ қулчилик тугатилган. Асирга олинганларнинг кўпчилиги Усмонийлар давлатига сотиб юборилган.\nХон Давлат I Гирей Иван IV Грознийга қарши тўхтовсиз уруш олиб борган.\n1571 йили Қрим хони 40 минг суворий қўшин билан Москвага юриш қилиб ўт қўйди. Хон бу ғалабаси учун «Тахт алған» (Тахтни олган) унвонига эга бўлди. Кўплаб тарихчилар гувоҳлигига кўра, Москвада бир неча юз мингдан ортиқ киши ўлган ва 50 мингга яқин киши асир тушган. Иван IV Польша каби Қрим хонлигига ҳар йили ўлпон тўлаш мажбуриятини олди. Пекин 1572 йили Молодях жангида татарлар қақшатқич мағлубиятга учрашди. Натижада Қрим хонлиги аввалги қудратини йўқотиб, Волгабўйига даъвосидан воз кечди. Қримга ўлпон тўлаш XVII аср охиригача давом этган ва Пётр I даврига келгандагина тўхтаган.\nXVII аср - XVIII асрнинг бошларида Қрим\nИслом III Гирей (1644 - 1654) украин гетмани Богдан Хмельницкийга Польшага қарши олиб борган курашида ёрдам берди.\nСайёҳ Авлиё Чалабий 1660 йили Қрим бўйлаб саёҳат қилар экан, бир қанча қимматли маълумотлар қолдирган, масалан: «Татар фуқаролари 12 тилда сўзлашишади ва фақаттаржимони орқалигина бир-бирларини тушунишади», -деб ёзади.\nСалим I Гирей (1671 -1678,1684 -1691,1692-1699,1702 -1704) усмонийлар билан бирга Реч Посполитага қарши муваффақиятли, Москва давлатига қарши омадсиз уруш олиб борди. Москвага қарши юришдаги мағлубиятдан сўнг Родосга сургун қилинди.\nМурод Гирей 1683 йили турклар билан бирга Венани қамал қилишда, немисларга қарши жангларда иштирок этган. Вена остоналарида мағлубиятга учраб турк султонига хиёнат қилишда айбланган ва хонликдан маҳрум этилган.\nКарл XII ва Мазепа билан иттифоқ тузишга уриниш\n1700 йилги Константинополь битими қрим татарларига Россия ва Украина ерларига босқин қилишни тақиқларди.\nКарл XII 1709 йил баҳорида Давлат II Гирейга бир неча бор ҳарбий-сиёсий иттифоқ тузишни таклиф қилди. Усмонийлар давлати Россияга қарши уруш олиб боришни астойдил истамаётгани боис, Қрим хонлиги рус-швед уруши силсиласидаги Полтава жангида бетарафликни сақлади.\nПолтава жангидан сўнг Карл XII Истанбул ва Боғчасарой билан яхши алоқани йўлга қўйди. Аҳмад III урушда қатнашишга иккиланган бўлса, Давлат II Гирей ҳар қандай чақириққа рози эди. Уруш бошланишини кутмасдан 1710 йил май ойида Карл XII нинг ноиби Филипп орлик ва запорожьеликлар билан битим тузди.\nБитим шартлари қуйидагича эди:\n1. Хон запорожьеликлар билан иттифоқ тузиш мажбуриятини олди, бироқ бу ҳолатда уларни бўйсундирмаслиги лозим эди.\n2. Давлат II Украинанинг Москвадан тўлиқ мустақил бўлишига ёрдам бериши, бу ҳолатда асир олмаслиги ва православ черковларини таламаслиги керак эди.\n3. Хон Украинанинг шарқ томонини Москвадан ажратиб, ғарб томонига қўшиб ягона мустақил давлатга бирлаштиришда бор кучи билан ёрдам бериши талаб этиларди.\n1711 йил 6-12 январь кунлари Қрим қўшини Перекопдан ўтди. Киевга Маҳмуд Гирей 40 минг кишилик қўшин билан юриш бошлади, унга 7-8 минг кишилик орликлар ва запорожьеликлар, 3-5 минг польяклар, 400 нафар яничар ва полковник Цюлих бошлиқ 700 кишилик шведпар ҳамроҳ эди.\n1711 йил февраль ойи давомида Қрим қўшини Брацлав, Богуслав, Немировни эгаллади.\n1711 йил ёзида Пётр I 80 минг кишилик қўшин билан Прут юришига жўнади. Қрим қўшини турклар билан биргаликда 70 минг киши чамаланарди. Улар Пётрни қуршовга олишди. Пётр I иложсиз қолиб турклар билан Прут тинчлик сулҳини имзолади. Сулҳга кўра, Россия Азов денгизига чиқиш имкониятидан маҳрум бўлди ва Азов-Қора денгиздаги флотидан айрилди.\n1736-1738 йиллардаги рус-қрим уруши ва Қримнинг хароб бўлиши\nҚоплон I Гирей (1707- 1708, 1713- 1715, 1730-1736). Қоплон усмонийларнинг Эронга қарши урушида қатнашишга маж-бур эди. Россия империяси норозилигига қарамай, хон қўшинини рус чўлларидан олиб ўтди. Бу эса Қрим ва Россия ўртасида янги уруш чиқишига сабаб бўлди. Россия 1735- 1738 йилларда Қримга Миних ва Ласси бошчилигида қўшин жўнатди. Бу юриш натижасида Қрим пойтахти Боғчасарой билан биргаликда хароб қилинди.\n1736 йили Миних қўшини Кезлев ва Боғчасаройни бутунлай вайрон этди, шаҳарга ўт қўйилди, қочишга улгурмаган аҳоли қирғин қилинди. Шундан сўнг рус қўшини йўлидаги барча манзилгоҳларни талаб Қримнинг шарқий қисмига юриш қилди. Бироқ ўликпар ўз вақтида дафн этилмагани боис, вабо тарқалиб, кўплаб рус аскарлари қирилди. Миних қолган қўшинни олиб Перекоп ортига кетди. Шарқий Қрим 1737 йили Ласси бошлиқ қўшин томонидан хароб этилди. Рус қўшини Қорасувбозорга ўт қўйиб, шаҳар аҳолисини қириб ташлади. 1738 йили Қримга қарши янги юриш режалаштирилди, лекин Қримда ҳаммаёқ вайрона ҳолида бўлгани ва очарчилик давом этаётгани сабаб, юриш уюштирилмади.\n1736 - 1738 йиллардаги уруш Қрим учун ҳалокатли бўлди. Барча муҳим шаҳарлар хароба ҳолида ётар, иқтисодга жуда катта зарар етказилган, мамлакатда очарчилик ва вабо ҳукм сурарди. Аҳолининг катта қисми ўлганди.\n1768 - 1774 йиллардаги рус-турк уруши ва Кичик Қайнаржа битими\nҚрим Гирей II бошқаруви даврида Усмонийлар давлатини Россияга қарши урушга тортди. Бу уруш хонликнинг қулашига сабаб бўлди. Уруш Россия учун катта фойда келтирди. Румянцевнинг Ларга ва Калугадаги, Орловнинг Чесмедаги ғалабалари Екатеринани бутун Европада машҳур қилди.\nРус қўшини қўмондони Долгоруков Қримга кириб Салим II ни иккита жангда мағлуб этди, бир ой ичида Қримни эгаллади. Долгоруков қўшини Қримни талаб шаҳарларга ўт қўйди, тинч аҳоли ҳам аямай қириб ташланди. Салим II Истанбулга қочди. Қримликлар қуролларини ташлаб Россияга бўйсунишини билдирди.\n1774 йил 10 июлда тузилган Кичик Қайнаржа битимига мувофиқ Қрим хонлиги сақланиб қолди, лекин Кинбурн, Керчь ва Ениқалъа Россияга ўтди, шунингдек, Қора денгизда рус флоти эркин ҳаракатланиш ҳуқуқига эга бўлди.\nСўнгги хонлар ва Қримнинг Россия томонидан босиб олиниши\nРус қўшини Қримдан чиқарилгач, бутун мамлакатда исён бошланди. Алуштага турк бўлинмалари келиб ўрнашди, рус резиденти Веселицкий Шоҳин томонидан асирга олиниб турк қўмондонлигига топширилди. Алушта, Ялта ва бошқа жойларда рус бўлинмаларига ҳужум қилинди. Қримликлар Давлат IV ни хон қилиб сайлашди. Бу вақтда Истанбулдан Кичик Қайнаржа битимининг матни олинди. Бироқ қримликлар битимда кўрсатилган шаҳарларни Россияга беришни хоҳлашмасди.\n1776 йили Россия жанубий чегаралар хавфсизлигини таъминлаш мақсадида Днепр бўйлаб Азовгача 7 та қалъа қурди.\nХон Шоҳин Гирей ҳукмронлиги даврида бир қатор ислоҳотлар ўтказишга уринди. Лекин аҳоли ўртасида ҳар хил ихтилофлар чиқиб, рус бўлинмаларига ҳужум қилишди ва хон саройини талашди. Шоҳин бир қанча ваъдалар беришига қарамай, тахтдан ағдарилди. Улар Баҳодир II ни тахтга чиқаришди. Руслар тезда Қримдаги исённи бостирди. Шоҳин яна тахтга ўтириб рақибларини қатағон қилди.\nРусларнинг Азов бўйидаги қўшинига Суворов қўмондон этиб тайинланди. 1778 йили Қримдаги христианлар (тахминан 30 минг киши) Азов бўйларига, греклар Мариополга, арманлар Нахичеванга кўчирилди.\nШоҳин бу воқеалардан сўнг усмонийлар ҳукуматига мурожаат этди. Усмонийлар Қримдан рус қўшинининг чиқарилишидан сўнггина уни хон деб тан олишларини билдирди. 1782 йили Қримда янги қўзғолон бошланди. Шоҳин аввал Ениқалъага, сўнг Кубанга қочди. Россия томонидан тан олинмаган Баҳодир II хон этиб сайланди. 1783 йили рус қўшини огоҳлантиришсиз Қримга бостириб кирди, Шоҳин Гирей тахтдан воз кечди. Унга яшаш учун Россиянинг бирорта шаҳрини танлаш имкони берилиб, харажати учун маблағ ажратилди. Дастлаб Воронежда, сўнг Калугада яшади. Бироз вақт ўтгач усмонийлар ҳукуматининг сўровига биноан Шоҳин туркларга топширилди ва Родос оролига жойлаштирилди.\n1783 йил 8 апрелда Россия императори Екатерина II Қрим, Таман ва Кубаннинг Россияга ўтгани ҳақида манифест эълон қилди.\n1791 йили Ясса тинчлик сулҳига кўра Усмонийлар давлати Қримни Россия ҳудуди деб эътироф этди.\nШодмон Воҳидов, Адишер Қодиров\n"Шарқнинг машҳур сулолалари" китобидан


17:40 / 31.01.2018 | Abdulloh | 3441\nАссалому алайкум! Аллоҳ бу хайрли ишларингизга барокот бeрсин. Саволим қуйидагича: мeн олдин бeнамоз бўлиб ҳар хил ноқобил ишлар қилиб юрар эдим. Ўша пайтлар бир болага сигарeта чeкишни ўргатиб қўйганман (ўргатаётганимда қисман билар эдим гуноҳ ишни бировга ўргатиб қўйса ўша ишни ҳар сафар қилган одамни гуноҳидан ўргатувчига ҳам гуноҳ eтишиб туришини) ва лeкин бу нарсани ўйлаб шу ишимдан қайтишдан ақлимни тўсганман ва ўргатганман. Лeкин ҳозир Алҳамдулиллаҳ Аллоҳни ҳидояти билан намоз ўқишни бошлаганман. Озмунча жоҳилликни кeтқазиш учун диний илм олишни ҳам бошладим. Лeкин шу онгача шу ҳаёл мeни қийнаб кeлади. Мeн ўзим сигарeта чeкишни ташлаганимдан сўнг уни ҳам шу ишни қилишига роса тарғиб қилдим. Бир марта ўргатган бўсам кўп марта қайтардим. Лeкин у бу ноқобил ишдан қайтгиси йўқ. Ҳозирда олдинги ҳаётимни эслатувчи ёмон йўлда юрувчи ўртоқларим билан юришни йиғиштирганман. У бола эса бу ишда бардавом, қайтгиси йўқ, ҳалигача чeкади. У ҳар сафар чeкканда гуноҳкор бўлгани каби ман ҳам гуноҳкор бўлавeраманми? Агар шундай бўлса бундан қутулиш йўлини ўргатинг, илтимос. Атрофлича, тушунтириб жавоб бeрсангиз, илтимос. (Ёшим 17да).\nТавба қилишингиз керак ва бу ишни гуноҳлигини етказиб қўйишингиз керак. Қолгани Аллоҳ таолога ҳавола.\n«Ким бир ҳидоятга чақирса, унга ўзига эргашганларнинг ажрларича ажр бўлади. Бу эса уларнинг ажрларидан ҳеч нарсани ноқис қилмайди. Ким бир залолатга чақирса, унга ўзига эргашганларнинг гуноҳларича гуноҳ бўлади. Бу эса уларнинг гуноҳларидан ҳеч нарсани ноқис қилмайди», дедилар».\nМуслим, Абу Довуд ва Термизийлар ривоят ривоят қилганлар.\nШарҳ: Муаллиф раҳматуллоҳи алайҳи илмнинг асари доимий қолажаги, унинг эгаси доимо савобга эга бўлиб туришини исбот қилиш учун бир боб очди.\nДарҳақийқат, Исломда бардавом савоб етказиб турадиган ишлардан бири илм ҳисобланади. Илм йўлида қилинган амал ҳеч қачон зое кетмайди. Балки бундан ўз эгасига унинг ўлимидан кейин ҳам савоблар етиб туради. Ушбу таълимотлар билан бобдаги ҳадиси шарифларни ўрганиш давомида яна ҳам яқинроқ танишамиз.\nУшбу ҳадисда илм эгаллаб, кишиларни ҳидоятга чақирувчи бўлишга тарғиб қилинмоқда. Шу билан бирга, жоҳилликдан, кишиларни залолатга чақирувчи бўлишдан қайтарилмоқда.\n«Ким бир ҳидоятга чақирса, унга ўзига эргашганларнинг ажрларича ажр бўлади. Бу эса уларнинг ажрларидан ҳеч нарсани ноқис қилмайди».\nИлмли киши инсонларни бир тўғри, савобли ишга чақирса, у туфайли қанча одам ўша савобли ишни қилса, шунча одамнинг ажрича ажр олар экан. Бу билан амал қилувчиларнинг савоблари камайиб ҳам қолмас экан. Илмнинг фойдасини қаранг. Илмли кишига кишиларни ҳидоятга чақирганлиги учун берилган улкан савобга қўшимча равишда, ўша чақириққа биноан қилинган амалларнинг барчасига берилган савобчалик савоб ёзилар экан. Модомики, у киши тарқатган илм бор экан, одамлар унга амал қилиб турар эканлар, илм эгаси вафот этиб кетса ҳам, орқасидан савоби бориб турар экан. Шу билан бир вақтда бунинг акси ҳам бўлиши мумкин.\n«Ким бир залолатга чақирса, унга ўзига эргашганларнинг гуноҳларича гуноҳ бўлади. Бу эса уларнинг гуноҳларидан ҳеч нарсани ноқис қилмайди».\nБир жоҳил одам кишиларни залолатга чақирса, улар жоҳилнинг ёмон чақириғи боис адашиб, залолатга кетишлари, гуноҳ қилишлари мумкин. Ана ўшанда залолат даъватчисига одамларни залолатга даъват қилганлиги учун оладиган гуноҳи устига унинг даъвати ила залолатга кетганларнинг амалларига берилган гуноҳларнинг барчаси юкланар экан. Шу билан бирга, ёмон амал қилганларнинг гуноҳи камайиб ҳам қолмас экан.\nДемак, ҳар бир мусулмон илмга эга бўлиб, кишиларни ҳидоятга даъват қилувчи бўлиш учун уринмоғи лозим. Мусулмон киши одамларни залолатга, гуноҳ ишларга чақирмайди. Агар яхшиликка даъват қила олмаса, яхшиликка даъват қилаётганларга эргашсин, уларга қўлидан келган ёрдамини берсин. Залолатга, ёмонликка даъват қилаётганлардан узоқда бўлсин, уларга хайрихоҳлик кўрсатмасин, одамларни ҳам улардан эҳтиёт бўлишга чақирсин.\nИлмнинг асари боқий қолишини унутмайлик. Доимо илмга яқин бўлишга интилайлик, кишиларни ҳам шунга даъват қилувчилардан бўлайлик! ("Ҳадис ва Ҳаёт" китобидан). Валлоҳу аълам!\nКўнгилхушлик қиладиган тўй


Путин билан яккама-якка. Санкциялар остида қолган Россияни нима кутмоқда?\n06 июл 2022, Тошкент вақти: 18:46\nЕврокомиссия раҳбари Урсула фон дер Ляен Европа Иттифоқи давлатлари раҳбарларига Россиянинг айрим банкларини SWIFT тизимидан ўчириш ва Россия Федерацияси Марказий банки активларини музлатиш таклифи билан мурожаат қилди.\nУнинг сўзларига кўра, бу таклиф АҚШ, Германия, Франция, Буюк Британия, Италия ва Канада билан келишилган.\n"Россия банкларининг маълум бир қисми SWIFT тизимидан узилади. Бу банклар жаҳон молия тизимидан узилиб қолади, бу эса Россия экспорти ва импортини блоклайди. Биз Россия Марказий банкини фалаж қиламиз, унинг активларини музлатиб қўямиз", - деди Еврокомиссия раҳбари.\n27 февраль куни Автрия, Ирландия ва Дания ҳам рус учоқларига осмонини ёпди. Шанба куни Латвия ва Эстония ҳаво ҳудудини Россия учоқлари учун ёпишини эълон қилганди.\n“Путин режимининг Украина демократияси ва озодлигига шафқатсиз ҳужумини кечириб бўлмайди. Ғарб Россияни ҳам иқтисодий, ҳам сиёсий яккалаб қўймоғи лозим”, деб ёзди Эстония бош вазири Кая Каллас “Фейсбук”даги саҳифасида.\nПайшанба куни Буюк Британия бош вазири Борис Жонсон “Аэрофлот” авиаширкатига, “Ростех” ва Россия банклари, жумладан ВТБга қарши санкциялар жорий этилганини эълон қилган, бунинг ортидан Росавиация Буюк Британия учоқларининг Россияга парвоз қилишини тақиқлаган эди.\nЖума куни Чехия бош вазири Петр Фиала ҳукумат Россия фуқароларига нафақат виза, балки яшаш учун рухсатномалар беришни ҳам вақтинча тўхтатишга қарор қилганини билдирган.\n25 февраль куни АҚШ Молия вазири президент Путин, Россия Ташқи ишлар вазири Сергей Лавров, мудофаа вазири Сергей Шойгу ва Бош штаб бошлиғи Валерий Герасимовга жорий этилган санкциялар рўйхатини эълон қилди. Мазкур шахсларнинг АҚШга келиши тақиқланади ҳамда уларнинг активлари музлатилади.\nЕвропа Иттифоқи ҳам Путин ва Лавровнинг активларини музлатди, бироқ уларнинг иттифоқ ҳудудига киришини тақиқламади.ЕИ собиқ президент, ҳозирда Россия Хавфсизлик кенгаши раиси ўринбосари Дмитрий Медведев, бош вазир Михаил Мишустин, ички ишлар вазири Владимир Колокольцев, Марказий федерал округдаги президент вакили Игор Шчёголоевга санкция қўллади.\nШунингдек, Россия молия секторига, Россияга нефтни қайта ишлаш ускуналарини, самолётлар ва авиация техникаси учун эҳтиёт қисмлар экспорт қилишга тақиқ қўйди. Россия темир йўллари ва “КамАЗ” каби йирик ширкатлар ҳам санкция рўйхатига киритилди.\nМолиявий секторда Россиянинг давлат иштирокидаги иккинчи йирик банки бўлмиш ВТБ ҳамда унинг Россия ва яна саккиз мамлакада жойлашган йигирмата шуъбаси кучли санкцияларга тутилди. “Кучайтирилган санкциялар” корреспондентлик ҳисоблари ёпилишини ва улар билан ёки уларнинг манфаатларини кўзлаб ҳар қанақа банк амалиётлари ўтказиш тақиқланишини билдиради. Худди шундай санкциялар “Открытие” (“Россия” банкига қарашли), Новикомбанк ва “Совкомбанк”ка ҳам қўлланилган.\nҚолаверса, АҚШда 2017 йилда қабул қилинган қонун санкциялар жорий этилган Россия фуқаролари ёки ташкилотлари билан ҳамкорлик қилган учинчи мамлакатлар фуқаролари ва ширкатларига ҳам санкциялар қўллашни мажбурий қилиб қўяди. Бинобарин, бутун Россиянинг халқаро иқтисодий қамал ҳолатида қолиши бу вақт масаласидир.\nБунгача тақрибан бир ой бор. 26 мартга қадар Америка банклари шунчаки транзакцияларни рад этиб, пулларни қайтаради. 26 мартдан кейин эса маблағларни “музлатиш”ни бошлайди. Санкциялар рўйхатига тушган банкларга Россия энерготашувчилари ва муайян хомашё товарлари экспортига хизмат кўрсатиш билан боғлиқ айрим банк амалиётларини ўтказишга рухсат этилади холос.\nФранкфуртда Россиянинг Украинага тажовузига қарши намойиш. 26 февраль, 2022\nҲисобварақларни “музлатиш” эмас, балки амалиётларни рад этиш назарда тутилган “юмшоқ”санкциялар Сбербанкка нисбатан қўлланилди. Молиявий чоралар шу билан чекланмайди. Россиянинг барча йирик акциялар ва облигациялар эмитентларига энди Америка бозори эшиклари ёпилади.\nРоссия иқтисодиётига энг оғриқли зарбани АҚШ Савдо вазирлиги берди – Россияга Американинг юқори технологик маҳсулотларини экспорт қилиш чекланди. Россияга мудофаа, аэрокосмик ва кемасозлик соҳаларида қўлланиши мумкин бўлган ҳар қандай маҳсулотларни етказиб бериш тақиқлаб қўйилди. Бу яримўтказгичлар, компьютерлар, телекоммуникация жиҳозлари ва ахборот хавфсизлиги жиҳозлари, лазерлар, сенсорлар ва бошқа асбоб-ускуналарни ўз ичига олади.\nКанада ҳукумати АҚШдан ҳам ўтиб тушди. У ерда Россиянинг “Сбер” ва ВТБ дохил йирик банклари ҳамда Россия темир йўллари, “Газпром”, “Транснефть” ва АЛРОС каби гигант ширкатлардан ташқари Россия Молия вазирлиги, Марказий банки ва Миллий фаровонлик фонди ҳам санкцияларга йўлиқди.\nРоссиянинг бош савдо-иқтисодий ҳамкори бўлиб келган Европа томонидан жорий этилган чеклов чоралари эса Россия банк тизимининг 70 фоизини қамраб олади. Еврокомиссия раҳбари Урсула фон дер Ляйен Россия энергетика секторига қарши чеклов чоралари қўлланишини маълум қилди. Кейинроқ Германия молия вазири мамлакатда Россия банклари фаолияти буткул тақиқланиши ва умуман, Россия билан бизнес қилиш тўхтатилишини эълон қилди.\nСанкциялар манзарасида рус рубли кескин қадрсизланмоқда.\nТаҳлилчилар юз бераётган воқеаларни иқтисодий қамал деб аташмоқда. Шу ой бошида Путин Си Цзиньпин билан нималарни келишган бўлмасин, Хитой ширкатлари ва банклари Россияни деб АҚШ санкцияларига йўлиқишни истамаслиги турган гап.\nРоссия бу қамалнинг илк меваларини татишни бошлади: мамлакатдаги “Рено” автомобил заводи Польша бутловчи қисмлар етказиб беришдан бош тортгани сабабли конвейерларини тўхтатишга мажбур бўлди.\nЭнг ёмони, устига “темир парда” туширилаётган фақат савдо ёки молия соҳалари эмас. Дунё мамлакатлари бирин-кетин Россия фуқароларига виза беришни тўхтатмоқда, олдинроқ берилган визалар эса бекор қилиняпти.\nРоссияликлар Путин билан яккама-якка қолишмоқда...\nРоссиянинг Украинага ҳужуми: Хитой ким томонда?\nДезинформация, ракета зарбалари ва қўпорувчилик. Эксперт Украинадаги жанглар ҳақида


Каримовнинг биринчи хотини вафот этди\n18 май 2021, Тошкент вақти: 21:39\nЎзбекистон президенти Ислом Каримовнинг биринчи хотини Наталья Кучми 71 ёшида Тошкентда вафот этди ва пойтахтдаги Боткин қабристонида дафн этилди. Бу ҳақда бир қатор ахборот воситалари 29 апрель куни хабар тарқатди.\nМарҳуманинг, маълумотларга қараганда, Ислом Каримовдан Пётр исмли бир ўғли бор. Ўзбекистонликлар Пётрни яхши билмаса-да, унинг ўгай онаси – Каримовнинг ҳозирги хотини ҳам рус эканидан хабардор.\nБитта воқеа – воқеа. Иккита бир хил воқеа эса тенденциядир.\nЎз карьерасини совет даврида бошлаган ҳозирги кўплаб олий лавозимли амалдорларнинг хотинлари рус ёки рус тилида сўзлашувчилар эканини ҳам кўпчилик билади.\nИслом Каримовдан ташқари, Қирғизистон президенти Қурманбек Бақиевнинг хотини ҳам рус. Марҳум Туркманбошининг хоними рус эди. Тожикистоннинг собиқ раҳбарларидан бири Қаҳҳор Маҳкамовнинг хотини ҳам рус эди. Ҳатто Мўғулистоннинг собиқ коммунист раҳбари Цеденбал ҳам рус аёлга уйланган.\nХуллас, бу ўринда муҳаббат эмас, тенденция аниқ кўриниб турибди.\nАдабиётшунос Бахтиёр Исабеков сўзларига кўра, аслида одамнинг кимга уйланиши, кимни яхши кўриши унинг шахсий иши. Лекин юқорида келтирилган мисолларнинг ҳаммасига сиëсат аралашганини бемалол айтиш мумкин. Яъни аниқроғи, совет даврида амал талаб қилган одамнинг партия сафида бўлишдан ташқари хотини рус бўлса, амал поғоналарида кўтарилиш имконияти ҳам катта бўлган.\nЎзбекистон Компартиясининг энг биринчи биринчи котиби Акмал Икромовнинг хотини яҳудий, кейинги раҳбар Усмон Юсуповнинг хотини украин эди.\nУмуман Ўзбекистон Марказий қўмитасининг биринчи секретарлари орасида Шароф Рашидовдан ташқари, ҳаммасида худди шу ҳолат бўлган. Уларни хотини рус, жуда бўлмаса татар бўлиши қанақадир ëзилмаган қоида бўлганини айтади Бахтиёр Исабеков.\nАдабиётшунос Абдулла Абдуқодир ўғлининг билдиришича, юқорида келтирилган далиллар замирида юқорига ёқиш истаги ётибди.\n“Фақатгина юқорига ëқиш ва амалга мустаҳкам ўрнашиб олиш мақсади бўлган. Чунки бундай эътибор бериб қарасангиз, Москва томондан қўйилган жуда кўп раҳбарларимизнинг хотини рус бўлган. Аввало, улар нафақат хотини рус бўлишига, иккинчи томондан хотинини тоза ўзбек бўлмаслигига ҳам жуда катта эътибор берилган”-, деди А.Абдуқодир ўғли.\nШу ўринда “Фарғона.ру” сайтида 2007 йилнинг 12 ноябрида эълон қилган бир мақола ёдга тушади. Мақола муаллифи Фахриддин Файзиев Ислом Каримовнинг совет ҳокимияти сўнгги йилларида иқтидорга келиши тарихини батафсил ёритган.\nМосква ўша кунларда Нишоновнинг ўрнига тайинланиши мумкин бўлган бир неча номзодни муҳокамадан ўтказган ва охир-оқибат Каримовни танлаган, деган фикрни уқдирар экан, муаллиф айнан мана бу гапни ёзади:\n“Масалани ҳал қилишда Каримовнинг биринчи хотини ҳам, иккинчи хотини ҳам рус экани инобатга олинган омиллардан сўнггиси эмас эди. “Ўзбеклар иши” доирасида миллиятчилик руҳидаги ҳар бир нарса қораланаётган, янги бир шароитда Ўзбекистон биринчи раҳбарининг КПСС Марказий қўмитасига Москва ва Россияга мутлақ содиқ бўлишига қўшимча кафолатлар керак эди ва Татьяна Акбарова ўша кафолат эди”.\nХуллас, совет даври ўзига хос давр эди. Ўзига хос даврнинг ўзига мос қўшиқлари ҳам бор эди.\nМаша севар Омонни,\nЭкан жуда бўйлари\nҚачон бўлар тўйлари.\nСоеет даврида бу қўшиқлар кун ора бериб туриларди!


Футбольный клуб Нефтчи » Ёшларимиз “Андижон”га қарши ўйнашди\nЁшларимиз “Андижон”га қарши ўйнашди\nИккинчи даврага хозирлик кўраётган Баҳром Ҳайдаров бош мураббийлигидаги “Нефтчи” ёшлар жамоаси 19 июль куни Андижондаги БЎФМ стадионида “Андижон” жамоасига қарши ўртоқлик баҳсида иштирок этишди. Учрашувда андижонликлар 4:2 натижасида зафар қучишди.\nШу куни биринчи лига етакчиси таркибида Акмал Холматов, Ҳамза Каримов, Анвар Бердиев каби бир қатор тажрибали ижрочилар ҳаракатланди. Шунингдек, биринчи даврани “Нефтчи”да ўтказган Фурқат Ҳасанбоев ҳамда Саид Абдужабборлар ҳам “Андижон” шарафини ҳимоя этишди. Баҳром Ҳайдаров мана шундай жиддий беллашувлар орқали ўз шогирдларини иккинчи давра баҳсларига тайёрланмоқда. Шунингдек ёш ва иқтидорли футболчилар жамоа кўригидан ўтмоқда.\nБеллашув ёшларимиз учун катта тажриба мактаби бўлди дейиш мумкин. Гарчи ҳисоб вакилларимиз учун қониқарсиз кўриниш олган бўлсада, Баҳром Ҳайдаров шогирдлари ўзларида яхши таассурот қолдиришди.\nЎйинда “Андижон” ҳисобни очди. Тажрибали Акмал Холматов узоқ масофадан ёш дарвозабон Шуҳрат Раҳмоновнинг хушёрлигини синаб кўрди ва унинг берган зарбасин чиройли голга айланди. 1:0\nКўп ўтмай меҳмонлар таркибидан Исломбек Каримов ҳисобни тенглаштирди. Майдон марказида рақибга кучли прессинг уюштирган ёш фарғоналиклар тўпни рақибдан олиб қўйишди ва қарши ҳужумга ўтиб кетишди. Оқибатда Каримов дарвозабон билан бирга-бир вазиятга чиқиб борди ва имкониятдан унумли фойдаланди. 1:1\nЎз мухлислари қаршисида тўп сураётган “Андижон”ни ҳисоб қониқтирмаслиги аниқ эди. Шу сабаб Усмон Тошев шогирдлари кетма-кет “Нефтчи” дарвозасига ҳужум уюштиришди. Мана шундай ҳужумларнинг бири қўполлик билан тўхтатилди ва бош ҳакам пенальти белгиланди. 11 метрлик жарима тўпини Алишер Абдувоҳидов тепди. Унинг илк зарбасини “Нефтчи” дарвозабони қайтарди. Бироқ қайтган тўпга ҳаммадан бири андижонлик футболчининг ўзи етиб келди… 2:1. Биринчи бўлим шу ҳисобда якунланди.\nИккинчи тайм ҳам голлар ва хавфли вазиятларга бой бўлди. Бўлимни “Нефтчи” ёшлари гол билан бошлашди. Танаффусдан Баҳром Ҳайдаровдан керакли кўрсатмаларни олган меҳмонлар кетма-кет ҳужумларни амалга оширишди. Вазиятларнинг биридан яна ўша Исломбек Каримов самарали фойдаланди ва ўз дублини нишонлади. 2:2.\nМазкур натижадан сўнг Баҳром Ҳайдаров “Нефтчи” дарвозабонини алмаштирди. Майдонга Машхур Муҳаммаджонов туширилди. Бироқ иқтидорли посбоннинг майдонга чиқиши унчалик даражада омадли чиқмади. Шундан сўнг андижонликлар хавфли вазиятлардан 2 тасини аниқ фойдаланиш ва кетма-кет гол уришга муваффақ бўлишди. 4:2.\n“Нефтчи” ёшлари Андижонда қуйидаги таркибда ҳаракатланишди:\nАсосий таркиб: Шуҳрат Раҳмонов, Шодиёр Хожиматов, Абдужалил Маназаров, Бунёд Абдуманонов , Ҳусанбой Ғаниев, Ислом Тошпўлатов, Ислом Каримов, Хуршид Асқаралиев, Абдуқодир Артиков, Эламон Каримов, Ҳамидулло Абдуҳамидов\nЗахира: Машхур Муҳаммаджонов, Сардор Исаков, Ботир Мамасидиқов, Нодир Тўланов, Илхом Вахобов, Асил Ғоибжонов


Дзюдо. Тошкент Гран приси олдидан қуръа ташлаш маросими бўлиб ўтди (Видео)\n5 октябрь, 2017, 18:55 504\nБугун пойтахтимиздаги “Whyndham” меҳмонхонасида эртага старт оладиган дзюдо бўйича навбвтдаги Гран при мусобақасига қуръа ташлаш маросими бўлиб ўтди. Унда мусобақада рўйхатдан ўтган барча спортчилар турнирдаги илк рақибларини билиб олишди. Жами 14 та вазн тоифасида бўлиб ўтадиган ушбу мусобақада 200 дан зиёд иштирокчи баҳс олиб боради. Ўз вазн тоифасида ғолиб бўлган дзюдочи жаҳон рейтинги учун 700 ретинг очкосини қўлга киритади.\nРегламентга кўра, мусобақа мезбони ҳар бир вазн тоифасида 4 нафардан спортчини рўйхатдан ўтказиши мумкинлигини инобатга олсак, 3 кун давом этадиган мусобақда жами 56 нафар ҳамюртимиз иштирок этадилар.\nРаҳматова Юлдуз тайёрлади\nҚуйида ушбу маросим акс этган лавҳани томоша қилишингиз мумкин:


Ўғри-“харидор” аёл ушланди\n16:23 / 04.03.2016\nЯшнобод туманидаги кийим-кечак савдо расталаридан бирида ўғирлик жинояти содир этилгани маълум бўлди.\nАниқланишича, 30 ёшлар атрофидаги аёл дўконга харидор сифатида кириб, маҳсулотларни кўздан кечиради ва сотувчининг бошқа харидорлар билан мулоқотидан фойдаланиб, қиймати 300 000 сўмлик курткани олиб, пулини тўламай, жуфтакни ростлашга уринади. Бироқ буни вақтида пайқаб, ҳушёрлик қилган сотувчи аёл жиноятчини дўкондан узоқлашмасидан тўхтатиб қолди.\nЖанжал ҳуқуқ тартибот ходимлари томонидан ўз вақтида бартараф этилди. Ўрганиш жараёнида айбланувчи кийимга ҳеч қандай пул тўламагани аниқланди ва жиноий жавобгарликка тортилди. Бу ҳақида “Огоҳ” нашри хабар бермоқда.


ЯХШИДАН БОҒ ҚОЛАДИ, ЁМОНДАН—ДОҒ\nМен Она-Ватаним Ўзбекистоннинг қонхўр режимидан илгарироқ—Мустабид деб ном олган Совет даври қолдирган асоратлар ҳақида фикр юритмоқчиман. Зотан, “мустақиллик”нинг чорак асри бу дардларга даъво изламаётгани кундай равшан бўлди.\nХалқ эркинлиги топталган, “демократия”си ҳаминқадар бугунки Ўзбекистон ҳар томонлама жар ёкасига келиб колди, менинг назаримда. Нафақат сиёсий, балки ижтимоий ва айниқса экологик соҳаларда ўта ҳавфли вазият юзага келди-ки, энди бир неча авлод ва бир неча тузум алмашса ҳам бу муаммо ўз ечимини топмайдигандек ва ҳолонки, бу борада ҳамма иш турғун ҳолда турибди.\nСиёсий муаммоларни вақт ўтиши билан ҳал қилиш мумкин, олайлик, иқтисодий қийинчиликда кун кечираётган халқимизнинг аҳволини оқилона ва демократик тамойилларга асосланган режим ўзгартирса бўлар, бироқ экологик оғир вазиятни ўнглаш жуда узоқ муддат талаб этадиган холатдир. Амалдаги режим қулаши ортидан қудратга келадиган ҳар қандай янги ҳукумат бу муамоларни дарҳол еча олаймайди ёки умуман еча олмайди. Ўзбекистоннинг экологик оғир вазияти бугун дунё миқёсидаги долзарб муаммо ҳалатига келди.\nБутун марказий Осиёга, айниқса Ўзбекистоннинг ўз ички иқтисоди ва аҳоли яшаш тарзига таҳдид солаётган Орол денгизининг аянчли холати бар неча авлоднинг дил оғриғига айланди, десам ҳеч ҳам муболағаси йўқ.\nҚорақолпоқистон Республикасидаги Мўйноқ шаҳри илгарилари балиқчилар шаҳри ҳисобланган. У ерда бир қанча консерва заводлари бўлиб, килка, сельд, икра… каби турфа балиқ махсулотлари қайта ишланиб, Совет Иттифоқининг турли нуқталарига экспорт қилинган. Аъло навли дудланган балиқлар Мўйноқ ва атроф районлар аҳолиси учун “сув текин”га сотилган.\nХозир эса Мўйноқда консерва заводлари деярли қолмаган. Мавжудлари ҳам жуда кам қуват билан ишламоқда. Балиқ махсулоти кескин тақчиллашган. Шу вилоят бозорларида ҳам аҳён-аҳёнда учрайдиган бу маҳсулотнинг кейинги нархи ассосий қуйи табақа кишиларининг чўнтаги кўтармайдиган даражада қимматлашди.\nОрол денгизида табора теранлашган экалогик вазият таъсирида Мўйноқдаги маҳаллий аҳолининг аксарияти бошқа вилоятларга ва Қозоғистон Республикасига кўчиб кетишга мажбур бўлдилар. Чунки, бу ерларда балиқчилик тугул, деҳқончилик қилишнинг ҳам мутлоқо иложи қолмаган. Ерлар меёридан ортиқ даражада шўрлаб бўлган.\nЯна мамлакатимизда бундан бошқа, турли ҳудудларнинг ўз муаммолари ҳам бор-ки, бу муаммолар баъзан Орол муаммосининг “соясида” қолиб кетаётгандек. Шу ўринда Сурхондарё вилоятининг Дейнов ва Сариосиё туманларига бир назар ташласак.\nБир вақтлар Дейнов анорлари бутун Осиёга донғи кетган. Қува анорларидан кам бўлмаган. Анорчилик соҳаси эса кўпчилик аҳолининг кун кўриш манбаи ва фахри ҳисобланган.\nБугунги кунга келиб Дейновда анор етиштиришнинг мутлақо иложи қолмади. Сариосиёда бундан-да аянчлирок аҳвол юз бермоқда. Хатто, полиз экинлари—қовун, тарвуз, ошқовоқ кабиларни етиштириш ҳам муаммо бўлиб қолди. Ўжар деҳқонлар бу экинларни эккишади. Лекин, тупроқ, оқин сув ва ҳаво нобоплашгани боис, баъзан экинлар мутлоқо униб чиқмайди. Униб чиққан ҳолатда ҳам, парвариш йили давомида нобуд бўлиб қолади.\nБу ерда дарахтлар гуллайди, бироқ меваси пишмасидан тўкилиб кетаверади. Нафақат мева, балки ёз ўртасидаёқ дарахтларнинг барглари ҳозон бўлиб қолади. Ўт-ўланлар заҳарли иқлимга мослашгандек, лекин, улар озуқа сифатида нобоп. Емиш, сув ва ҳаво чорвага ҳам катта талофатлар келтирмоқда.\nЭнг даҳшатлиси—Сурхандарё вилояти аҳолиси орасида экалогия қурбонлари сони табора ортмоқда. Бевақт ўлим, эркаклар касалмандлиги, аёллар пуштсизлиги ҳолати кўп учрамоқда. Бундан ташқари, ҳали мактаб ёшига етмаган гўдакларни кўзлари хиралашмоқда. Буйрак оғриши ва ошқозон яраси каби касалликларга гирифтор бўлганларнинг сони жуда кўп. Бу касалликларни эса амалдаги ҳукумат имкон қадар сир тутади. Статистика бузиб кўрсатилади. Лекин. Халқимизда “касални яширсанг, иситмаси ошкора қилади”-деган нақл бор.\nМуаммоларга қўшни Тожикистон Республикаисдаги Мирзо Турсунзода номидаги Алюминий Заводи (ТАЗ)дан хавога кутарилаётган заҳарли газлар сабаб эканлиги ҳақда кўп бор бонг урилган. Лекин, бу фарёдлар дунёни ларзага солгани билан, маҳаллий тўраларнинг дардига айланмаса, қийин экан.\nТАЗ йилига 345 минг тонна алюминий металини қайта ишлайди. Заводнинг бу кўлами атроф-муҳитга заҳарли модда чиқариб туриш билан боғлиқ. Бунинг натижасида Ўзбекистон ҳудудига йилига 35-40 минг тонна заҳарли модда ёғилаётгани ҳисоблаб чиқилган.\n“Юртбошимиз” ёки унинг атрофидаги қоринпарварларнинг эса парволари палак. Агар амалдаги режим “инқилоб” қозонган дастлабки йилларданоқ муаммога бир оз бурилиб, жиддий эътибор қаратганларида эди, вазият бу даражага етиб келмасди.\nЯқинда узлуксиз давом этаётган геноцидлар муаллифи, Олий Бош Қўмондон И. А. Каримов Қорақолпоқистон ва Хоразм вилоятларига ташриф буюрди. Маҳаллий матбуот унинг “Жойларда амалга оширилаётган ислоҳотлари” билан танишганлиги ҳақда тинмай жавради. “Юртбоши” кимларгадир, нима ҳақдадир ўзининг “доно”маслаҳатларини бериб, “ўзига ҳос ва ўзига мос” йўлдан кетаётган ўзбек моделини тарғиб қилиб қайтди, холос.\nСурхондарёликларникидан-да муаммоси кабир бўлган Қорақолпоқ ва Хоразм вилояти аҳолисига, у ўзининг бу муаммоларини ечишга қодирлигини кўрсатгани йўқ. “Юртбоши” бу ер фуқароларига ўзининг ҳали бардам-бақувват эканлигини, ҳали бери шу ерда униб-ўсган халқ фарзанди Муҳаммад Солиҳга ўз ўрнини топшириб қўймоқчи эмаслигини, ҳали халқ бошига бундан-да кўпроқ муаммолар ва азиятлар келтиришга яроқли эканлигини… одамларга уқтириб келгандек таъсурот қолдирди, бу ташриф.\nБир эътиқодли тақводорни ёки уломо даражасига етаётган муслимни, “диний экстремист”-деб айблаб қамайдиган, “терроризмни тугатиш”-борасида “оташин хамкор”лар бўлган Тожикистон ва Ўзбекистон давлатлари диктаторлари Сурхондарёликларга “терроризм” даҳл солмаётганини жуда яхши билишади. Улар яна билишади-ки, сурхандарёликларга бугун ТАЗдан кўра кўпроқ офат келтираётган нарсанинг ўзи йўқ.\nРоссиялик олигархлар назоратида бўлган ТАЗнинг эса келажакда ишлаб чиқариш қувватини янада ошириш режалаштирилмоқда! Агар ТАЗ ишлаб чикариш кудратини оширадиган бўлса аҳвол хозиргидан уч ҳисса ёмонлашади ва йилига 120 минг тоннагача зарарли модда атмосферага чиқиши мумкинлиги кутилмоқда.\n”Яхшидан боғ қолади, ёмондан доғ”-дейди ҳалқимиз. Ёмонлардан қолган асрий доғларни аритиш учун эса, халқ кунига фидоий фарзандлар ярайди. Мадомики, ҳукумат бу каби муаммолар билан қизиқмас экан, халқнинг бу каби муаммолари муҳолифатимиз зиммасига катта вазифалар юклайди.\n“Бирдамлик” ҳаракати аъзоси(Manba: http://www.birdamlik.info)\n« Savol…Javob… She’riyat »


АҚШнинг энг қиммат меҳмонхона номери - XABARDOR.UZ\nЯқин-яқингача Ню-Ёркнинг Four Seasons Hotel меҳмонхонаси 53 қаватидаги Тай Уорнер пентхауси АҚШдаги энг қиммат люкс номер эди. Ушбу люкс хонада бир кеча яшаш учун 50 минг доллар тўлаш керак.\nБироқ эндиликда афсонавий француз интерер дизайнери Жак Гранж Ню-Ёркнинг The Mark Hotel меҳмонхонасида ўзининг сарой пентхауси устида олиб бораётган ишларини тугатгач, АҚШда бир кечаси 75 минг доллар турувчи янги энг қиммат меҳмонхона номери пайдо бўлди.\n1. Люкс номерининг 1100 кв. метрли ҳудудида 5 та ётоқхона, 4 та камин, 6 та ювиниш хонаси, 2 та аёллар ҳожатхонаси ва 2 та бар жойлашган.\n2. Қишки боғ, кутубхона зали ва 24 нафар киши бемалол тамадди қилиши мумкин бўлган муҳташам ошхона тўғрисида гапирмаса ҳам бўлади.\n3. Меҳмонхона томида номер террасаси бўлиб, у ердан Метрополитен музейи, Марказий боғ ва Манхэттен ажойиб кўринишда гавдаланади.\n4. Номер ҳудуди меҳмонхонанинг сўнгги икки қаватини эгаллаган бўлиб, меҳмонлар учун иккита лифт ҳам мавжуд. Меҳмонхонанинг фирма ресторанида фаолият олиб борувчи шеф-ошпаз Жан-Жорж ушбу номерда истиқомат қилувчилар учун ўзига хос меню тайёрлаган. У пиширган таомлар пентхаус террасасида ҳам тортилишги мумкин.


Коронавирус тарқалишини камайтириш борасида кўрилаётган шошилинч чоралар сабабли Туркия ҳудудига хорижий юк ташувчиларнинг кириши чекланган эди.\nТашқи ишлар вазирлиги ҳолат бўйича маълумот берди.\nВазирлик ахборот хизмати тарқатган хабарга кўра, Туркия ва Грузиянинг масъул вазирлик ва идоралари билан олиб борилган музокаралар натижасида, мазкур масала ижобий ҳал қилинди. Туркия томонидан олинган маълумотга кўра, ўзбекистонлик автоташувчилар Туркия ҳудудига Ўзбекистондан чиққан кунларидан бошлаб 14 кунлик муддат тугаганидан кейин киритилади.\nТаъкидланишича, Туркия Божхона идораси ва Савдо вазирлиги 2020 йил 30 март кечасидан бошлаб Ўзбекистон юк ташувчи транспорт воситаларини киритиш тикланганлигини тасдиқлади. Бугунга қадар Грузия-Туркия чегарасини 50 дан ортиқ юк транспортлари кесиб ўтди.\n«Ўзбекистоннинг Анқара ва Боку шаҳарларидаги элчихоналари вазиятни назоратга олган, давлатлараро чегарада 14 кунлик муддат тугашини кутаётган ўзбекистонлик ҳайдовчилар билан алоқада бўлиб турибди», - дейилади вазирлик хабарида.\nХорижий давлатлар ҳудудида бўлиб турган Ўзбекистон фуқароларига зарур ҳолатларда мамлакатимизнинг чет элдаги элчихоналари ва консуллик муассасалари ҳузурида ташкил этилган оператив штабларга мурожаат қилишлари мумкинлигини эслатиб ўтамиз.\nСамарқандда «Камаз» юк машинаси ёниб кетди\nТошкентда юк автомобиллари ҳаракати учун чекловлар ўрнатилади


08:38 / 13.10.2017\nҚозоғистон президенти Россия Федерациясига амалий ташрифи якунлари бўйича оммавий ахборот воситалари вакиллари учун брифинг ўтказди, деб хабар бермоқда Оқўрда матбуот хизмати.\n«Келажакда иш олиб боришга доир кўплаб режалар белгилаб олинди, мамлакатларимизни рақамлаштириш масаласи бўйича истиқболли йўналишлар аниқланди. Қозоғистон, Россия ва Беларусь ўртасида ушбу соҳада ҳамкорлик қилиш тўғрисида битимга эришилди», - деди Қозоғистон президенти.\nНурсултон Назарбоев кейинги йил Қозоғистонда рақамлаштириш масалалари бўйича учрашув ўтказиш режалаштирилаётганини таъкидлади.\nБундан ташқари, давлат раҳбари германиялик ишбилармонлар билан ўтказилган учрашув натижалари ҳақида сўзлаб берди. Унинг давомида иқтисодиётнинг турли соҳаларида Қозоғистон-Германия муносабатларини ривожлантириш бўйича келишувларга эришилган.\nШунингдек, Қозоғистон президенти Владимир Путин билан учрашув ўтказилгани муҳим бўлганини таъкидлади. «Россия ва Қозоғистон ўртасидаги муносабатлар энг юқори даражада бўлиб турибди. Бойқўнғирдаги дастурни ҳамкорликда амалга ошириш бўйича келишувга эришилди. Бундан ташқари, Ўзбекистонга нефть қувурини ўтказиш режалаштирилмоқда. Бунинг учун тегишли ишларни амалга ошириш зарур», - деди Нурсултон Назарбоев.\nҚозоғистон президентининг таъкидлашича, музокаралар чоғида Евроосиё йўлагини ривожлантириш муносабати билан Қозоғистоннинг транзит-транспорт салоҳиятидан фойдаланиш масаласи ҳам муҳокама этилган.\n01:15 / 23.05.2018


Бош сахифа » PEINIELI - спрей пролонгатор\nНарх: 68.000 сум\nPEINIELI – мазкур спрей таркибида лидокаин мавжуд бўлиб, у эркакларда жинсий актни узайтириш учун мўлжалланган.\nМуддатидан илгари тухумотилиши даволанмайди, балки ёрдамчи воситалар таъсири остида купировка қилинади. Асосий муаммо ЖАнинг ҳар қандай тактил контактларга гиперсезувчанлигида. Спрей сезувчанликни пасайтиришга ва шу билан жинсий актни узайтиришга қодир. Восита панацея ҳисобланмайди. Муддатидан илгари тухумотилиши деб вақт кесими ҳисобланади, унда бир тараф жинсий актнинг 2 дақиқасидан оз вақтда эякуляция босқичига етиб боради. Лидокаин бу жараёнда анестетик ролини бажаради,жинсий органнинг сезувчанлигини ўтмас қилади; шу билан жинсий актни узайтиради.\nТаъкидлаш жоиз, PEINIELI воситаси шартларга қарамасдан жинсий актни узайтиради.\nМуддатидан илгари тухумотилиши муаммолар бўлмаган одамларда препарат актни узайтришга қодир, бироқ акт узоқроқ давом этишига ким қарши эмас.\nЛидокаин тиббиётда қўлланади. Сезувчанликни пасайтириш талаб қилинган ҳамма жойда ушбу компонен максимум фойдаланилади. Стоматологияда, косметологияда, хирургияда. Лидокаин инъекция билан мушак ичига киритилади. Препарат сезувчанликни тўлиқ бартараф қилади ва чуқур увушиб қолишига олиб келади. Спрей ҳеч қандай кучли таъсирли самарага эга эмас, чунки у фақат ЖО териси юзасига суртилади.\nPEINIELI – бу Хитойда ишлаб чиқарилган восита. Анча қиммат аналоглари мавжуд, лекин ҳар бир прологатор- воситада асосий компонент лидокаин ҳисобланади.\nЛидокаин бу анестетик, катъий кимёвий формула бўйича тайёрланади. Бир давлатдаги лидокаин,бошқасиникидан яхшироқ бўлмайди.\nБунда шу таркибдаги восита қиммат ёки арзон нархга ҳарид қилинишида алоҳида фарқ йўқ. Натижалар бир хил бўлади.\nБугунда, фақат лидокаин асосидаги воситалар муддатидан илгари тухумотилиши муаммосини ҳал қилиш мумкин. Фаол компонент концентрацияси организмга зарар ёки зиён келтиришга қодир эмас, бироқ доимий фойдаланишда перманент самара пайдо бўлиши мумкин. Гиперсезувчанлик препаратдан фойдаланмасдан ҳам пасайиши мумкин. Лекин бу фақат оқибати. Ахир гиперсезувчанликда ва спрейдан фойдаланишда – ЖА кўпроқ ишлайди, ва вақт ўтиши милан гиперсезувчанлик ўтиб кетади.\nСпрей прологатор жинсий актдан 15-20 олдин эркакнинг жинсий азосига суртилади. нормал сезувчанликда2-3 сепиб пуркаш, ЖО гиперсезувчанлигида 4-5 сепиб пуркаш.\nИнтернетда сотиладиган барча пролонгаторларда, PENIEILI нарх– сифат нисбатида энг зўри сингари ажратилади.


Ўзбек футболига натижа берадиган услуб қандай? Суперлигага ВАР керакми? - Жасур Абдураимов билан интервью / CHAMPIONAT.asia\n02:01Синов-назорат ўйинлари. "Тоттенхэм"да ишончли ғалаба, МЮда жанговар дуранг 0 01:28Breaking: Шомуродов "Рома" аъзосига айланди! 56 00:58Артуро Видаль: "Интер" ЕЧЛ финалида ўйнашни истайди" 2 00:42Ўртоқлик учрашувлари. "Интер"дан жавобсиз 6 та гол, "Атлетико"да кичик мағлубият 1 00:36"Реал" 4 футболчисини сотиб юборишга тайёр 3 00:19"Лестер" янги мавсум учун сафар ўйинлари либосларини тақдим қилди 0 23:53"Барселона" Ромеро ва Саншешни сотиб олишни истаганди 2 23:36"Бавария"нинг ўртоқлик ўйинларидаги омадсизликлари давом этади 1 23:15Эвра: "МЮ топ-трансфер амалга оширди" 2 22:55"Челси" Кабальеронинг ўрнига дарвозабон олди 0 22:40"Навбаҳор" 5 футболчи билан шартнома имзолади 36 22:30Фернандеш: "Манчестер Юнайтед" трансферларсиз ҳам совринлар учун интилиши керак" 5 22:11Ван Анхольт Туркия клуби билан шартнома имзолади 1 21:40"Торино" "Ювентус" футболчисини ижарага олди 4 21:24"Бавария" икки нафар футболчи билан шартномани узайтирмоқчи 0\nЎзбек футболига натижа берадиган услуб қандай? Суперлигага ВАР керакми? - Жасур Абдураимов билан интервью\n07 июл 16:20\nТеглар : интервьюМеталлургЖасур Абдураимов\nБекободнинг "Металлург" жамоаси Суперлигани Термизда "Сурхон"га қарши ўйин билан бошлади ва мағлубиятга учраганди.\nУшбу учрашувдан сўнг бош мураббий Андрей Шпилов истеъфога чиқарилди. Иккинчи турдан ўрин олган "Бунёдкор"га қарши баҳсдан кейин эса жамоани тажрибали мутахассис Жасур Абдураимов қабул қилиб олди. Натижада жамоанинг ўйинида ҳам ўзгаришлар юз берди. Аввалгидан фарқли равишда ҳужумкор ва тактик томондан футбол кўрсатишга ҳаракат қила бошлади. Суперлигада "Локомотив", "Насаф" каби кучли жамоалар мағлуб этилди. Биз "Металлург"нинг биринчи даврадаги иштироки ҳусусида жамоа бош мураббийи Жасур Абдураимовнинг фикрлари билан қизиқдик.\n- Бошқа услуб остида йиғилган футболчилардан иборат жамоада ўзингизнинг услубингизни сингдириш қийин бўлмадими?\n- Суперлигада биринчи даврадаги иштирокимизни олиб қараганда, тактика ва ўйин жиҳатдан ҳеч қайси жамоага мағлуб бўлмадик. Жамоанинг ўйин услубини ҳужумкор футболга ўзгартирдик. Бир нарсани тушунинг, футболчиларга ҳам мослашиш ва ўзлаштириш учун маълум вақт керак. Ўзингиз ҳам айтяпсиз, жамоа олдин бошқача фалсафада ўйнаган. Лекин ҳимоявий ва эҳтиёткор футбол менинг услубим эмас. Мен ўзимнинг қарашларимни, услубимни сингдиришим кераклигини билардим. Мураббий ўзининг тактикасига қараб футболчи танлайди. Лекин мен мавсум бошлангандан сўнг жамоага келдим. Олдимда танлов имконияти йўқ эди. Клуб президенти таклиф қилгач розилигимни билдирдим. Муҳими клубнинг мақсадлари бор. Жамоавий ўйинга қайсидир футболчи тезда мослашиб кетади, яна баъзилари қийналади. Ақлли ва тезкор футболчиларда бу жараён осон кечади. Масалан, "Пахтакор"да Жалолиддин Машарипов ва Драган Черан. Тез фикрлаш, тўпни назорат қилиш муҳим. Агар жамоанг гол уришни истаса, доим олдинга ҳаракат қилиши лозим. Тўпни йўқотдингми, 5 сониядаёқ олиб қўйишинг керак. Таваккал қилмасанг, олдинга ўтмасанг ҳеч қандай натижа қила олмайсан. Бугунги замонавий футбол шуни талаб қилмоқда. Ҳаттоки ўша ҳимоявий ўйини яъни "катеначчо" билан танилган Италия ҳам айни пайтга келиб бошқача футбол ўйнаяпти. Футболнинг талаблари ўзгармоқда. Англия услубини қай даражада ўзгартирганини кўринг. Бизга ҳам шу нарса керак. Майли қайсидир жойда хатоларга йўл қўярмиз. Бироқ бизга ғалаба ва натижа келтира оладиган ўйин шу. Мен буни "Пахтакор" мисолида кўрдим. Европа чемпионатини кўряпмиз. Шунчаки эмас, ўзимиз учун нимадир фойдали нарса олишга интилмоқдамиз. Тўп билан, тўпсиз, қайси позицияда, қайси футболчи, тактик чизмалар ва ҳоказо. Футболчи жуда кам вақт ичида тез қарор чиқара олишни билиши даркор. Ўзбекистонда "Насаф", "Пахтакор" биз каби чиройли ўйин кўрсатмоқда. Бевосита ўтказган ўйинларимизга тўхталадиган бўлсам, кўрган бўлсангиз "Пахтакор" билан икки метрлик офсайдни кўра олишмади. "Навбаҳор" билан баҳсда ғалабага яқин эдик. Ёш болаларча қилган хатоларимиз қимматга тушди. Нимадир етишмаётгани кўринмоқда. Битта ўйинда яхши ўйнасак, иккинчи ўйинда ўхшамаяпти. Лекин машғулотлар жараёнида буни тўғирлаймиз. Сўнгги турда ўйинимиз чиқмади, тан оламан. Иккита асосий қуролимиз Акбар ва Саламатнинг йўқлиги панд бериб қолди. Биринчи гол пенальтидан, иккинчисини эса рақиб футболчиси боши билан гол урди. Биз яқин масофадан тўп кирита олганимиз йўқ. Буни футбол дейишади. "Турон"нинг охирги 4-5та ўйинини кузатдим. "Пахтакор", АГМК билан тенгма-тенг ўйнашди.\n- "Металлург" ҳужумкор услубга ўтгач орқа чизиқда муаммолар юзага кела бошлади. Ҳимоячилар аксарият вазиятларда позицияларни эгаллашга қийналишмоқда. Рақиб қарши ҳужумларда гол уриб кетмоқда...\n- Жамоада мураббий айтаётган нарсани барча бирдек тушуниши қийин. Майдонда барча бир-бирини қўллаб-қувватлаши керак. Айтганлирингизни 6та ўйинчи тушуниб, 5таси тушунмаса, ўйлаганларингиз амалга ошмайди. Чунки жараён шундай. Дарвозабон фақат қўл билан эмас, ақл ва оёқ билан ҳам ўйнашни билиши зарур. Бунинг учун ишлаш керак. Ҳаммаси бирданига бўлиб қолмайди. Уч йил бошқача тактикада тўп тепган футболчи уч ойда янги услубга ўрганиши осон бўлмайди. Иккинчи даврага жамоани муносиб тайёрлашга вақтимиз бор. Рақобатни кучайтирамиз. 4-5 нафар футболчи билан таркибимизни тўлдирамиз. Биринчи галда тикланишга эътибор қаратамиз.\n- Интервьюларингизда футболда доим ташкилотчилик яхши бўлиши керак, деган фикрни илгари суриб келгансиз. "Металлург"да ташкилотчилик масалаларига эътибор қандай?\n- Клубда бу борада вазият яхши. База бор, машғулотлар учун шароитлар яратилган. Футболчиларнинг овқатланиши ва бошқа нарсалар яхши йўлга қўйилган. Ҳаммаси режадагидек. Секин-аста ташкилотчиликдаги қолган масалаларни ижобий томонга ўзгартириб бормоқдамиз.\n- Май ойидаги танаффусда жамоага жисмоний тайёргарлик бўйича янги мутахассис келгани ҳақида хабар чиқди. Айримлар уни пиар учун келди, деган фикрлар ҳам билдирди...\n- Бу ҳеч қандай пиар эмас. Ушбу мураббий яқин танишим. Ўзим ҳам соғлиғим учун унинг қўл остида шуғулланаман. Масалаҳатларини оламан. У клубда доимий ишламайди. Танаффус вақтида футболчиларга зарур машқларни беради, тавсиялари билан ўртоқлашади. Чунки футболчиларда жароҳат олиш ҳолатлари кўп учрайди. Мускулларида муаммолар пайдо бўлади. Мураббий ўзидан буни ўтказган. Тўғри олдин футболда ишламаган. Лекин ўзининг ёрдамини беришга ҳаракат қилди.\n- Ёзги трансферлар ойнаси вақтида таркибга қўшиб олинган Иброҳим Ибрагимов, Бобур Давлатовни ўзингиз таклиф қилдингизми ёки бу раҳбарият, селекционерларни тавсиясими? Улар жамоани қай даражада кучайтира олади?\n- Иброҳим Ибрагимовни ўзим таклиф қилдим. Ундан олдин клубда фаолият олиб бораётган селекционер мураббий, техник директор, бош директор футболчини кўришимни айтишди. Тошкентда "Бунёдкор" - "Навбаҳор" учрашувини бевосита стадиондан кузатдим. Ўйини ва ҳаракатлари маъқул келди. Ўйлайманки, бизга фойдаси тегади. Боз устига айни ўйнайдиган ёшда. Бобур Давлатов ҳақида ҳам эшитгандим. Унинг ҳам хизматидан фойдаланамиз. Улар услубимизга қай тариқа мослашиб кетади вақт кўрсатади. Муҳаммад Исаев ва Худойшукур Сатторов ижарадан қайтди. Яна бир нечта футболчилар билан музокаралар кетмоқда. Ҳозирча 50/50 бўлиб турибди. Легионер олмаймиз.\n- Жорий йилдан эътиборан Суперлигамизда илк бор қўлланилаётган ВАР тизими ҳақида фикрингиз қандай? Эътирозлар ва баҳсли ҳолатлар кўп бўлаётганини ҳисобга олсак бизга ВАР керакми, деган савол туғилади....\n- Менимча, биз ҳали тайёр эмасмиз. Ўйиннинг интенсивлигини йўқотиб қўймоқдамиз. Европада бунга астойдил ўқишган, тайёрланишган. Жуда кўп тўхталишлар сабаб тоза ўйин вақти камайиб кетмоқда. Ўйинда тўхталишдан сўнг яна ҳаммасини бошидан бошлашга тўғри келяпти. Ҳар бир тўхталиш 5-6 дақиқани олмоқда. ВАР тизимида ҳам ҳакамлар тезкор қарор қабул қилишни ўрганишлари керак.\nАзамат Абдураимов ўз хоҳишига кўра истеъфога чиқарилди 19\n07 июл 16:36:09\nIltimos Dustlar bir birimizdi kamsitishdi komandalarimizdi yerga urushdi joyi kelganda daje ulim tilashlarimizdi sekin sekin yigishtirilik kopincha onadan ham keladigan komentlani uqib qolamizdi stadioni qayerda joylashganini bilmidigan userlarimiz bor hammaniki uziga hammani komandasi uzi uchun yahshi lekin boldi yetadi dunyo virus bilan kurashmoqda bir birimizdi duo qilaylik bu kunlar utib ketsin.\n21 июл 10:05:31\nAlbatta Uzbek futbilida var kerak var Hamma o'yindi hal qiladi\n10 июл 08:36:28\nШу тренер бир вақтлари ажойиб ёшлар термасини шакллантирган эди! Бунақа мукаммал ўйинни мен Европа майдонларида кўрганман! Бу йигитга катта имкониятларни бериш керак.\n08 июл 16:02:15\nЭнг зур стиль Исломи Ахмедов тавсияётган стиль,у киши ва унинг кул остида ишлаб келаётган инструкторлар стили ажойиб,ёрамиз, Тарвузни пичоксиз суйсак.\n07 июл 18:43:29\nСуперлигага ВАР керакми у ким булибтики ундан буни сураяпсиз Металлургнин максади пахтакорни чемпион килишку узаро уйинларда +6 изидан кууиб келятган рахибларни ютиш куйилган металургга\n07 июл 18:05:54\nянгиликка утишни ҳеч ким ҳоламайди,бирон янгилика утишда малум камчиликлар булиши бу табий хол,бутин дунё варни қулаб қуватлаётган бир пайтда биз варга таёр эмасмиз дейишимиз нотуғри,бутин дунё варни қулаябдими таёр булсак булмасак биз ҳам вар ишлатишга мажбурмиз,вар ишлаган уйинларда ҳеч булмаганда жамоалар вар бор деб камро қуполик ишлатишади демаки варни зараридан кура фойдаси бизга купро тегади\n07 июл 17:29:56\nХато бусаям европа стандартига караб кетвуриш керак. Улардан куп нарса урганиш керак. Хаммаси ВАР керакмас деб йиглайди. Бутун дунёга тугри кеган ВАР бизга кеганда ишлатгимиз кемай колади. Шу эскича ишлаш бизи жахон чепионати тугул Осиёда хам еб юрибмиз шарманда булиб.\n07 июл 16:51:48\nСАдагилардан илтимос терма жамоала кайси тренерларни номзоди куриляпти шу хакидаям купрок макола ёзиб туринглар\n07 июл 16:48:53\nUzbek futbolini uslubi oddiy qanotdan hujumga oshiriladi butun osiyo yodlab olga bizni uslubni bizga yangicha uslub kerak karlos keyrushni olib kelish kerak\n07 июл 16:44:21\nbobir1984 фойдаланувчининг фикрига жавоб бериш\nТўғри айтасиз сайтда мана шундақанги бемаза коментлар жуда кўпайиб кетди.Базилар сўкиниб,мақолага алоқаси йўқ томонларга ўтлаб кетишиябди.Тўғри ҳар доим фикрга қарама-қарши фикрлар дойим бўлган.Фақат қўполлик билан эмас.\n07 июл 18:01:50\nHakamlarga var dan foydalanganda 90 sekundlik limit quyiw kerak, wunda tezkor qaror ciqaradi


00:53 23 Феврал 2020\n20:08 29.01.2020 (Янгиланган 20:22 29.01.2020) Ҳавола олиш\nТОШКЕНТ, 29 янв – Sputnik. Туркия президенти Ражаб Тоййиб Эрдўғон Россия Суриянинг Идлиб бўйича мажбуриятларини бажармаётганликда айблади. РИА Новости хабарига асосан.\nПесков Россияда "Олий ҳукмдор" атамасини киритиш ғоясига изоҳ берди\n“Охирги кунларда Идлибда Россия кучига таянадиган режим томонидан ҳужумлар кучаймоқда. Ҳозирда Россия Остона ва Сочи келишувларини бажармаяпти. Сабр-тоқатимиз тугаб бормоқда. Агар бомбардимон қилишни тўхтатмасангиз, биз лозим ҳисоблаган нарсани қиламиз деб, Россияга айтдик”, - NTV телеканали Эрдўғон сўзларинии келтиради.\nТуркия етакчисининг сўзларига кўра, Остона жараёни бошқа фаолият кўрсатмайди. Москва, Анқара ва Теҳрон уни тиклаш ҳақида қадамлар ҳақида ўйлаши мумкинлигини таклиф қилди.\nКуни кеча Туркия Мудофаа вазирлиги Сурия ҳукумат қўшинларининг ҳужумлари Остона ва Сочи келишувлари бўйича фаолият юритаётган Туркия кузатув ва назорат пунктларига таҳдид соладиган бўлса, "қаттиқ жавоб" беришга ваъда берди.\nИдлиб бўйича келишув\nРоссия, Эрон ва Туркия 2017 йил май ойида Остонада (ҳоз. Нур-Султон) Сурияда тўртта деэскалация зонасини яратишга келишиб олдилар.\nУлардан учтаси 2018 йилда Дамашқ назоратига ўтди. Идлиб вилояти ва қўшни ҳудудларда Латакия, Хама ва Алепо вилоятларидаги тўрттинчи зона ҳанузгача ҳукумат қўшинлари томонидан босим олинмаган, аксарият қисми “Жабҳат ан-Нусра”* террорчилари томонидан эгаллаб олинган.\n2018 йил сентябрда Сочида Россия ва Туркия ўндан ортиқ турли хил бўлинмалар жойлашган Идлибда қуролсизлантирилган зонани яратишга келишиб олдилар. Уларнинг энг йириги –"Миллий озодлик фронти" (Туркия) ва "Жабҳат ан-Нусра"*, жами 30 минг жангарилар.


ЗИРАБУЛОҚЛИК ГАЗЧИЛАР УСТОЗИ — Uztransgaz\nЗИРАБУЛОҚЛИК ГАЗЧИЛАР УСТОЗИ\nUztransgaz > Янгиликлар > ЗИРАБУЛОҚЛИК ГАЗЧИЛАР УСТОЗИ\nЭрта тонг… Шуҳрат ака ҳар кунгидек барвақт уйғонади. Ҳовлини бир айланиб, экин-тикин, сигир — бузоқдан хабар олган бўлади. Вақтли туриб олган набирасини эркалаб бироз суҳбатлашади. Сўнгра турмуш ўртоғи Зумрад опа ва келини бирга тайёрлаган нонушта дастурхони атрофига бутун оила жам бўладилар. Нонушта асносида фарзандларининг ишлари қандай экани, бугун ким нима қилмоқчилиги, набираларнинг ўқишлари билан қизиқади. Фарзандларига оталик насиҳатини қилади, маслаҳат беради. Ишга кетадиганларга оқ йўл тилаб юзга фотиха тортилади. Бугун ишхонага биринчи сменада бориладиган кун. Энди ишга, “ишжон”га…\n…Қарийб 35 йилдирки, Шуҳрат Бобоқуловнинг кун тартиби шунга ўхшаб бошланади. Қарийб 35 йилдирки, Шуҳрат ака ўзи учун қадрли ва севимли маскан – 2-Зирабулоқ компрессор станциясига, 500 нафардан ортиқ ходимни бирлаштирган қадрдон жамоасига ошиқади. Сершовқин станция — ҳаётининг бир бўлаги. Шунча йил бир жойда меҳнат қилиб, шу жойга талпинишнинг эса ўзи бўлмайди. Бунинг учун инсонда мустаҳкам ирода, касбига масъулият, жамоадошларга меҳр туйғулари баланд бўлиши керак.\n— Шуҳрат аканинг меҳнат дафтарчасида фақат битта иш жойининг номи ёзилган. У ҳам бўлса Зирабулоқ қомпрессор станцияси, дейди станция бош мухандиси Ҳасан Худоёров. 1985 йилда корхонага оддий машинист сифатида ишга қабул қилинган Ш. Бобоқулов бугунги кунда Зирабулоқлик газчилар ўртасида ҳурмат-эътиборга эга, фидойи ходим. Атрофдагиларнинг катта-кичигига бирдек эътиборли ҳурмат, иззат деган тушунчаларни жой-жойида қўлловчи бу инсон жамоада севимли устоз сифатида ҳам обрў қозонган. Зирабулоқ станциясида устоз-шогирд ананаси бор. Аввалига тажрибали газчилар Аҳмад Набиулин, Мухтор Турдиев, Муртазо Қўзиевлардан ўрганиб ишлаган Шуҳрат ака айниқса, яна бир устоз Аҳмад Ўтагановдан миннатдор. У аввалига Аҳмад акадан иш ўрганган бўлса, кейинроқ устозининг ўғли Меҳриддинга шу касб сирларини баҳоли қудрат ўргатиб келди.\nБугунги кунда смена мухандиси лавозимида меҳнат қилаётган ҳикоямиз қаҳрамонининг Ҳ.Худоёоров, В.Раимов, У.Жангиров ва бошқа ўнлаб шогирдлари устозидан жуда кўп хислатларни ўрганишганини айтади. Иш жойига мунтазам вақтида келиш ва масъулият билан ёндашиш, инсонларга ва атрофга эътиборли бўлиш, ҳалоллик, бириктирилган вазифани сидқи-дилдан адо этиш, сансоларликка йўл қўймаслик, бир фикр айтишда шошилмаслик кабилар шулар жумласидан.\nТабиий газни йирик қувурлар орқали истеъмолчига етказиб бериш жараёни худди конвеердаги маҳсулотни назорат қилишдек масъулиятли. Бу ишда яна — фикрни бир жойга жамлаганча ўта эътиборли бўлиш ва эҳтиёткорлик талаб этилади. Хавфлилик даражаси юқори ҳисобланувчи газ транспорти соҳасида шундай қилинмаса бўлмайди. Қувурлар узра шовуллаб ўтаётган бу табиий неъмат эртага қай биримизнинг хонадонимизда ош-овқатимизни беминнатгина пиширувчи зангори олов бўлиб порласа, қай бир корхонада тайёр маҳсулотни ишлаб чиқаришдаги муҳим саноат ашёси. Газ тармоқларининг бир маромда ишлаши — Шуҳрат ака каби минглаб газчиларнинг сершовқин шароитда кечувчи узлуксиз меҳнати ҳисобига таъминланади. Лавҳамиз қахрамони эса бу юмушни ўз вазифасигина эмас, балки, Ватан олдидаги масъулияти ҳам деб билади.\nЗирабулоқлик газчи Ш. Бобоқулов — бахтли оиланинг бошлиғи. Турмуш ўртоғи Зумрад опа билан 3 ўғил 1 қизни тарбиялаб вояга етказдилар. Катта ўғиллар Сардор ва Элдор уйланган. Оиланинг эрка қизи Сарвинозхон турмушга чиққан. Данагидан мағзи ширин набиралари ҳозирча 6 нафар. Энди оила қуриш навбати кичик ўғил Беҳзодга. У Бухоро мухандислик — техника институтининг нефт-газ йўналишида ўқиб, мутахассислик дипломини қўлига олди. Бугун ота изидан борган кенжа ўғил нефт-газ соҳасида меҳнат қилишга тайёр мутахассис. Мамлакатимизда ёшларга эътибор ортган ҳозирги кунда Беҳзод ҳам иш жойини топиб, отасидек ҳалол ва фидойи ходим бўлиб меҳнат қилиши шубҳасиз. Зеро “От изини – той босар” деган нақл бежиз айтилмаган.\nШуҳрат ака ҳақида мақола учун маълумот сўраб Зумрад опага боғлангандик, мақсадимизни тушунгач, аёлнинг кўзларида ёш айланди. Бу кўз ёшларлари турмуш ўртоғининг ҳалол меҳнати эътирофидан мамнунлик рамзи экани маълум. Зирабулоқлик меҳнатидан қадр топган газчи Шуҳрат ака каби ўз касбининг усталари бор бўлишсин. Унинг келгуси фаолиятларида муваффақият тилаймиз! Устоз-мураббийлар байрами арафасида Шуҳрат ака каби камтарин меҳнаткаш юртдошимиз ҳақида ёзмай, кимни ёзардик? Нима дедингиз…


Ўзбекистон ва Қозоғистон ўртасида ўзаро товар айирбошлаш ҳажми 3 миллиард доллардан зиёдни ташкил қилди\n15:04 / 16.04.2016\nЎзбекистон Республикаси Президенти Ислом Каримовнинг таклифига биноан Қозоғистон Республикаси Президенти Нурсултон Назарбоев 14 апрель куни амалий ташриф билан Ўзбекистонга келди.\nПрезидентлар Марказий Осиёдаги трансчегаравий дарёлар сув ресурслари минтақамизнинг умумий бойлиги бўлиб, халқларимиз фаровонлиги кўп жиҳатдан улардан оқилона ва самарали фойдаланишга боғлиқ эканлигини таъкидладилар. Трансчегаравий дарёларда гидроенергетика иншоотлари қуриш масаласида БМТ конвенциялари ва бошқа халқаро ҳужжатларда мустаҳкамланган, халқаро ҳуқуқнинг умумэътироф этилган нормаларига қатъий риоя қилиш зарурлиги қайд этилди.\nЎзбекистон Қозоғистонга мева-сабзавотлар, транспорт воситалари, минерал ўғитлар, қурилиш материаллари ва бошқа маҳсулотлар, турли хизматлар экспорт қилади. Қозоғистондан Ўзбекистонга қора ва рангли металлар, ёғ-мой маҳсулотлари келтирилади.\nМамлакатлар ўртасидаги ўзаро товар айирбошлаш ҳажми изчил ўсиб бормоқда. 2015 йил якунларига кўра, бу кўрсаткич 3 миллиард доллардан зиёдни ташкил қилган.\nҚозоғистонда ўзбекистонлик ишбилармонлар иштирокида ташкил этилган 151 корхона фаолият юритмоқда. Ўзбекистонда Қозоғистон капитали иштирокида 206 корхона, шу жумладан, 171 қўшма корхона очилган.\n2007-2016 йилларга мўлжалланган иқтисодий ҳамкорлик стратегиясига мувофиқ савдо, сармоя, транспорт, коммуникациялар, божхона, сув-энергетика ва инновация йўналишларида амалга оширилаётган истиқболли лойиҳалар самараси ўзаро алоқаларга қўшимча суръат бағишламоқда.\nТранспорт коммуникациялари соҳаси ҳамкорликнинг устувор йўналишларидан ҳисобланади. Мамлакатларнинг автомобиль ва темир йўллари ўзаро интеграциялашган. Бу муҳим коммуникация тармоғи учинчи давлатлар учун ҳам транзит вазифасини ўтамоқда.\nШу билан Қозоғистон Президенти Нурсултон Назарбоевнинг Ўзбекистонга амалий ташрифи ниҳоясига етди.


16:26 / 06.06.2018 2202 pdf Ўқиш режими + -\nЗакот молга фарз бўладими ёки мол эгасининг зиммасигами? Ҳанафий мазҳабида «Молга фарз бўлади», дейилган. Моликий, шофеъий ва ҳанбалий мазҳабларида «Молнинг эгасига фарз бўлади», дейилган. Шунга биноан, закоти фарз бўлганидан кейин мол ҳалокатга учраса, учала имом наздида эгаси бошқа томондан закот топиб бериши шарт. Ҳанафий мазҳаби бўйича эса бу шарт эмас. Аллоҳ таоло: «Уларнинг мол-мулкларида маълум ҳақ бор», деган (Маориж сураси, 24-оят). Расулуллоҳ соллаллоҳу алайҳи васаллам: «Қирқта қўйдан бир қўй», деганлар. Шунинг учун агар нисобнинг ҳаммаси ҳалок бўлса, закотнинг ҳаммаси соқит бўлади. Агар баъзиси ҳалок бўлса, ҳалок бўлган миқдорнинг ҳиссасича закот соқит бўлади.\nЮқорида «Закот нисобдадир, афв қилинган нарсада эмас», дейилган эди. Бу ерда «афв» деганда бир нисоб билан иккинчиси орасидаги мол англашилади. Мисол учун, қўй қирқтага етганидан то бир юз йигирматага етгунича бир дона қўй закотга берилади. Қирқта қўйдан ҳам бир дона қўй, бир юз ўн тўққизта қўйдан ҳам бир дона қўй закотга берилади. Демак, қирқ биттадан то бир юз ўн тўққизгача «афв» ҳисобланади.\nАслида қирқта туяси бор одам бинти лабун туяни бериши лозим эди. Аммо қирқта туянинг ўн бештаси ўлиб, йигирма бештаси қолди. Ана ўша қолган ададдан закот берилади. Йигирма бешдан ўттиз бешгача бўлган туялардан бинти махоз туяни закотга бериш лозим. Шунинг учун ҳалок бўлганини чиқариб ташлаб, қолганидан закот беради.\nДейлик, бир кишининг икки юз динор пули бор эди. Нисобга етганидан кейин бир йил ўтгунча унга яна юз динор қўшилди. Бу фойда ўша ўз пулини ишлатиш, совға ёки бошқа омиллар билан бўлди. Мазкур одам нисобга етган икки юз динорга фойдага келган юз динорни қўшиб, уч юз динордан закот чиқаради.\nДемак, мазкур закот ўталадиган ой яна келса, кейин пайдо бўлган бойликнинг закотини бериш лозим бўлади.\nНисобни мукаммал қилиш учун тилла кумушга ва тижорат моллари қиймати билан иккисига қўшилади.\nБировда ҳам тилла пул, ҳам кумуш пул бўлса, икковини қўшиб ҳисоблаб нисоб аниқланади. Кейин икковидан улушига қараб алоҳида-алоҳида закот чиқарилади. Демак, бир кишида турли пуллар бўлса, уларнинг ҳар бири алоҳида-алоҳида нисобга етиши шарт эмас. Мисол учун, доллар алоҳида, евро алоҳида, сўм алоҳида, рубль алоҳида нисобга етиши керак эмас. Бор пулларини қўшиб, тиллага нисбатан ҳисоблаб, нисобга етган-етмагани аниқланади ва ҳар тур пулдан ҳиссасига қараб закот чиқарилади.\nМасалан, бир кишининг пули ҳам бор, савдо моли ҳам бор. Бундай ҳолатда пулга савдо молининг қиймати қўшиб ҳисобланади ва умумий ҳисобдан закот чиқарилади.\nБукайр ибн Абдуллоҳ ибн Ашаждан ривоят қилинади:\n«Закот(ни чиқариш)да тиллага кумушни, кумушга тиллани қўшиш Расулуллоҳ соллаллоҳу алайҳи васалламнинг саҳобаларидан суннатга айланган эди».\nНисобнинг йил давомида камайиши ҳисобга олинмайди. Мол йилнинг аввалида ва охирида нисобга етган ҳолда бўлса, закот бериш вожиб бўлаверади. Чунки бир йил давомида тўлиқ нисобни эътиборга олиш қийин. Бировнинг моли Рамазон ойида нисобга етди. Янаги Рамазон келганда ҳисоб қилса ҳам нисобга етиб турибди. Закот бериши вожиб бўлади. Орада нисобдан камайиб қолганининг эътибори йўқ.\nЗакотни бир йил ва ундан аввалроқ бериш ҳам мумкин. Бу ҳукмнинг далили қуйидаги ҳадисдир:\n«Аббос Набий соллаллоҳу алайҳи васалламдан закотини бир йил тўлмасдан олдин, хайрга тезроқ эришиш ниятида беришни сўради. Шунда у зот унга бу ҳақда изн бердилар».\nАҳмад, Абу Довуд ва Термизий ривоят қилган.\nШунингдек, бир нисобга эга бўлган киши бир неча нисобнинг закотини олдиндан берса бўлади. Мисол учун, бир кишининг бешта бўғоз туяси бор. У аслида закотга бир дона қўйни берса кифоя эди. Аммо «олдиндан бериб қўяй» деб иккита қўйни берса ҳам жоиз. Ҳомиладор туялар туғиб, ҳамма туяси ўнта бўлганда, олдинги берган бир дона ортиқча қўйи янги туғилган туяларнинг закоти бўлади. Мазкур янги туғилган туялардан яна закот беришга ҳожат қолмайди.\n16:22 / 06.06.2018 2173\n09:57 / 08.06.2018 2732\nЗакотни иложи борича ўз вақтида берган яхши. Ҳар бир иш ўз вақтида бўлгани маъқуллиги ҳамма нарсага ҳам тааллуқли. Закотни вақтидан олдин бериш ҳам жоиз. Қанча давоми...\n2337 12:45 / 12.06.2018\n2899 12:52 / 12.06.2018\n2654 12:30 / 11.06.2018\n2379 05:00 / 14.01.2017\n73 18:00 / 19 октябрь\n10020 15:03 / 10 март


Сув етакловчилар сардори – Сурхон тонги\nБош саҳифа / Жамият / Сув етакловчилар сардори\nЯнвар 12, 2019\tЖамият Изоҳ қолдириш 698 Кўрилди\nЎтган йили қишлоқ хўжалик ходимлари куни муносабати билан “Аму-Сурхон” ирригация тизимлари ҳавза бошқармаси тасарруфидаги Узун туман ирригация бўлими бошлиғи Юсуф Саидов “Халқлар дўстлиги” ордени билан тақдирланди. Бу бежиз эмас.\nИстаймизми-йўқми Узун туманидаги мавжуд 15737 гектар экин майдонларининг асосий қисми қўшни Тожикистоннинг Қорасув, Қоратоғ, Кофарниҳон дарёларининг суви билан суғорилади.\nТошкент ирригация ва қишлоқ хўжалигини механизациялаштириш муҳандислари институтини битирган Юсуф Саидов узоқ йиллардан бери тумандаги экин майдонларининг мелиоратив ҳолатини яхшилаш ва узлуксиз сув билан таъминлаш йўлида самарали ишлаб келаётир. Меҳнат фаолиятини оддий сув назоратчилигидан бошлаган Юсуф ўтган вақт мобайнида нафақат моҳир раҳбар, шу билан бирга соҳанинг етук мутахассиси даражасига етишди.\nУнга тумандаги қайси контурдаги далага қайси ариқ, қайси каналдан сув келиши, каналларга қайси дарёдан сув тушиши беш панжадек аён. Ариқлар, каналлар ҳолатини ҳам яхши билади. Бирорта каналда сув камайиб қолса, қайсидир манзилдаги дамбани сув уриб кетганини дарҳол пайқайди ва мутахассисларни, сув назоратчиларию жабҳа бошлиқларини сафарбар этиб, дамбани тезроқ тиклаш чорасини излайди. Унинг фаолияти қишлоқ ва сув хўжалиги тизими билан боғлиқ. Ҳудуднинг ирригация ва мелиорация ҳолатини пухта ўзлаштирган. Талабчан Юсуф Саидов хўжаликлар экин майдонларини суғориш, сув исрофгарчилигини камайтириш ва каналларда тўлиб оқаётган оби-ҳаётдан самарали фойдаланиш бўйича тизимли ишларни амалга оширишда 22 нафар мутахассисга бош-қош бўлиб келаяпти.\nУзун тумани деҳқонлари ва аҳолисига яхши маълумки, 2001-2003 йилларда трансчегаравий муаммолар туфайли тумандаги “Гулистон”, Ж. Пирназаров номли сув истеъмолчилари уюшмалари тасарруфидаги 2150 гектардан иборат пахта, ғалла майдонлари, бир неча гектардан иборат мевали боғлар ва токзорлар, шунингдек, аҳоли томорқаларидаги экинлар ҳамда дарахтлар сувсизликдан қурий бошлаганди.\nЧунки бу экинлар ва боғларга, томорқаларга қўшни Тожикистон орқали сув келадиган ариқлар ва каналлар кўмиб ташланганди. Ирригация тизими раҳбари Юсуф Саидов ва у бошлиқ мутахассислар қўшни республикага ўтиш учун, аввало, республика чегара қўшинлари қўмондонлигига мурожаат қилишди, рухсат олишди. Сўнгра, қўшни мамлакат ирригация тизими раҳбарияти билан алоқаларни мустаҳкамлаб, ўша жойда ойлаб ётиб, республикамиз ҳудудидан янгидан “Хатиб-1” каналининг 3,5 километрлик қисмини қазиш ишларини амалга оширишди. Шунингдек, Ж. Эшмирзаев номли СИУ ҳудудидаги “Хатиб қаҳрамон” ва “Тожикобод” маҳаллаларида яшовчи аҳоли томорқалари ҳамда фермер хўжаликларига тегишли 650 гектар суғориладиган ерларнинг сув таъминоти қўшни республикадан келадиган сув манбаларидан узилиб қолганлиги туфайли Галабутасой селхонаси устида ҳажми 120 метру 720 миллиметрлик темир қувур тортилиб, оби-ҳаётни “Обизаранг” ва “Тўпаланг” дарёларига оқизиб, аҳоли томорқалари ва фермерлар далаларини узлуксиз сув билан таъминлашга эришилди. Бундан ташқари, чегара ҳудуди ичкарисида қолиб кетган ва фойдаланилмай ётган насос агрегатлари ҳашар йўли билан Хатиб каналига ўрнатилди ва 250 гектарлик пахта, ғалла майдонлари, шунингдек, аҳолининг томорқаларига сув келиши яна изга тушди.\nБ. Очилдиев номли СИУга қарашли 2080 гектар экинзорларни ва аҳоли томорқаларини узлуксиз сув билан таъминловчи “Жончека-1“, “Жончека-2” ва “Чақар” каналларининг бош қисми қўшни давлат ҳудудида жойлашган. Мамлакатимиз чегара қўшинлари қўмондонлиги кўмагида Тожикистон ҳудудидан бошланадиган Қоратоғ дарёсидан сув олиб экинларни доимий равишда таъминлашда Юсуф Саидовнинг хизматлари катта.\n— Президентимиз қўшни мамлакатга ташрифи туфайли ўзбек-тожик халқларининг алоқалари яна изга тушди, — дейди Ю. Саидов. — Анчадан бери Тожикистон ҳудудидан сув келмай қолган Хатиб каналининг 6 километрлик қисмини қайтадан тозалаб, экинзорларга узлуксиз сув келишига эришдик. Айни пайтда 26 йилдан буён сувсиз ётган Хатиб каналига қўшни давлат ҳудудидаги Ширкент, Қоратоғ дарёларидан сув олиш кафолатли йўлга қўйилди.\nКатта майдонни эгаллаб турган туман экинзорлари, боғлар, аҳоли томорқаларини сув билан таъминлашда тажрибали мутахассис Юсуф Саидовга касбдошлари ҳам кўмакчи ва маслаҳатчи. “Остона” канали бошлиғи, муҳандис-гидротехник Асатилла Хидиров, “Жончека-1”, “Жончека-2”, “Чақар” каналлари назоратчиси Раҳмат Жўраев, “Файзова” канали назоратчиси Шавкат Қорақулов, “Жингилжар” ва “Чиришли” насос станциялари сув тақсимловчиси Абдуназар Холлиев, Ж. Эшмирзаев номли СИУ мироби Жуманазар Розиқов, “Узунсувмахсуспудрат” ДУК экскаваторчиси Эшқул Абдурасуловларнинг ўзаро ҳамкорлик ва ҳамжиҳатлиги туфайли Юсуф Саидов режалаштирган кундалик ишларини сифатли бажаришга эришаётир.\nАйни пайтда ирригация бўлими ходимлари туман ҳудудидаги ариқ-зовурлар, каналларни механизм ва қўл кучи ёрдамида тозалаш ишларини жадаллик билан давом эттиришаяпти. Шунингдек, тизимдаги гидротехник иншоотлар ва гидротехник постларни таъмирлаш, сув нуратиб кетган дамбалар тиклашда жонбозлик кўрсатишаяпти.\n— Президентимиз Ш. Мирзиёев Олий Мажлисга Мурожаатномасида сувни тежаш ва оби ҳаётни тежайдиган технологияларни деҳқончиликда кенг қўллаш масаласини алоҳида таъкидлаб ўтди, — дейди моҳир раҳбар Юсуф Саидов.— Чунки далаларга етказиб берилаётган сув катта харажатлар эвазига бўлаяпти. Ҳар биримиз сувдан фойдаланаётганда ундан тежаб фойдаланишга одатланмоғимиз шарт. Туманимизда 2019 йилги суғориш мавсумида сувни тежовчи технологияларни жорий этиш бўйича дастур тайёрлаб, 35 гектар майдонда синов тариқасида томчилатиб суғоришни, 141 гектар далани кўчма эгилувчан қувурлар орқали сувлашни, 85 гектар экинзорда полиэтилен плёнка билан қопланган эгатлар орқали сув тарашни мўлжаллаяпмиз. Соҳага илғорлар тажрибаси, сувнинг ҳар қатрасини тежовчи технологияларни қўллаш орқали сув сарфини камайтириш чораларини кенг жорий этамиз…\nҲозир экинзорларга сув бериш вақтинча тўхтатилган. Ирригация тизими жонкуяри Юсуф Саидов бошлиқ сув етакловчилар ана шу фурсатдан фойдаланиб, биринчи галда “Файзова” каналининг 18 километрини тозалаш, қазиш, таъмирлаш ишларини якунлаш учун бир тан, бир жон бўлиб ишлашаётир.\nОлдинги Белни маҳкам боғлайлик\nКейинги Ҳарбий бўлишни орзу қиламан


Миржалол Қосимов: “Жамоамизга омад кулиб боқди” - PFС "Navbahor"\nМиржалол Қосимов: “Жамоамизга омад кулиб боқди”\nCoca Сola Суперлига 16-туридан ўрин олган “Навбаҳор” – АГМК жамоалари ўртасидаги учрашувдан кейинги матбуот анжуманининг биринчи қисмида АГМК устози Миржалол Қосимов иштирок этиб, ОАВ ходимларининг саволларига жавоб берди. Қуйида унинг фикрлари билан танишасиз.\nАввало барчани кириб келаётган Қурбон ҳайити билан табриклайман.\nУчрашув борасида гапирадиган бўлсам, ўйин кескин курашлар остида кечди. Ажойиб майдон ва ўзгача муҳитда ўйнашнинг гашти бошқача. Олдин ҳам айтганман, ҳозир ҳам такрорлайман, водийда, айниқса, Наманганда ўйнаш қийин. Шундай бўлса-да, мезбонларга муносиб қаршилик кўрсатишга муваффақ бўлдик.\nБундан ташқари, жамоамизга омад кулиб боқди, деса ҳам бўлаверади. Боиси, учрашувнинг илк дақиқаларида дарвозабонимиз билан яккама-якка вазиятда қолган Касьян гол урганида, ўйин бошқача кечган бўларди.\nФутболда бундай ҳолатлар кўп учрайди. Масалан, биринчи даврада Олмалиқда “Навбаҳор” билан бўлган баҳсда наманганликлар пенальтидан гол уришганди. Шогирдларим бир қатор хавфли вазиятлар яратишган, шунингдек, пенальтини амалга оширишган бўлса-да, гол уришолмаганди\nОмад ҳам футболда муҳим омил саналади.


Беда ва унинг биологик хусусиятлари | AGRO-OLAM.UZ\nБош саҳифа Деҳқончилик Беда ва унинг биологик хусусиятлари\nБеда ва унинг биологик хусусиятлари\nЎзбекистонда беда асосий ем- хашак экинларидан бири ва алмашлаб экишда туманларда асосий қишлоқ хўжалик экинларидан бири ғўзанинг асосий, доимий ўтмишдошидир.\nБеда чорва моллари учун эрта баҳордан кеч кузгача озиқа берадиган экин. Ўзбекистон шароитида беда ҳаво ҳарорати 70 дан ошганда жадал ўсиб бошлайди.\nБедадан сенаж, пичан, силос, брикет, гранула, витаминли ўт сингари озиқалар тайёрлаш мумкин. Жуда кўп мамлакатларда бедани озиқа экинларининг маликаси деб аташади. Беда арабчада alfa-alfa ёки биринчи-биринчи дейилади, худди шундай номланиш ингилиз тилида ҳам қўлланилади. Кўп йиллик ўтлар орасида беда яшил массаси ва пичани, гранула, брикет ҳамда витаминли ўт уни (талқони) юқори озиқавий қимматга эгалиги, тўйимлилиги билан ажралиб туради. Бир кг витаминли ўт унида 1кг сули донидаги озиқа бирлиги бор (0,8-1,0 ).\nБеда шарбати доривор сифатида одамлар томонидан истеъмол қилинади.\nБеда тупроқни сув ва шамол эрозиясидан самарали ҳимоя қилади, озиқа моддаларнинг тупроқ ҳайдалма қатламидан пастки, тупроқнинг илдиз тарқалмаган қатламларига ювилиб кетишидан сақлайди.\nБедадан кейин гумус моддасининг миқдори ортади, кўпинча уч йиллик беда экилган 1 га майдонда 60-70 т гўнг таркибидаги миқдорда азот тўпланиши кузатилади. Тупроқни азот ҳамда органик моддалар билан бойитади. Таркибида гумус моддаси кўп бўлган тупроқнинг физик-сув хоссалари яхшиланади, иссиқликни ўтказиши пасаяди ҳамда унинг иссиқликни ютиш, ушлаш хусусияти ортади. Бу айниқса континентал иқлим шароитида юқори иссиқ ҳамда совуқнинг салбий таъсирини камайтиришга имкон беради. Айниқса кузги дон экинларида бу ижобий ҳол самараси кўп кузатилади.\nТаркибида гумус миқдори кўп бўлган тупроқларда сувнинг физик буғланиши кам бўлади ва намлик маданий экинлар томонидан яхши ўзлаштирилади. Беда тупроқнинг мелиоратив ҳолатини яхшилайди, шўрни камайтиради, сизот сувлар сатҳини пасайтиради. Бу хусусият беданинг кучли ривожланган илдиз тизими билан боғлиқ.\nБеда 1 га майдонда 3 йил давомида 300-400 кг азот тўплайди. Унинг кейинги таъсири уч йилга етади.\nЎзбекистонда ғўза майдонларида вилт касаллигининг олдини олади ва уни камайтиради. Бедадан кейин ғўза ҳосилдорлиги ошади, тола сифати яхшиланади.\nБеданинг 100 кг пичанида 48,8 о.б., шунча кўк массасида 21 о.б. ҳамда 4 кг ҳазмланадиган протеин бор. Бир кг кўк массасида 50 мг каротин моддаси, шунингдек Са, Р, К ва бошқа фойдали элементлар кўп. Гуллаш фазаси бошланишида ўрилган қуруқ ер усти массасида 19-21 % хом оқсил сақланади ва унинг ҳазмланиши энг юқори 78 % ни ташкил этади. Пичанида 33,9 % АЭМ, 40 мг каротин моддалари сақланади.\nКўк беда Ўзбекистонда 300 минг гектардан ортиқ майдонга экилади.\nЕрларнинг тупроқ мелиоратив шароитига қараб у алмашлаб экишда 2535,4 % ва суғориладиган ерларда 18-20 % майдонни банд қилиши мумкин. Ерларнинг унумдорлиги паст ва мелиоратив ҳолати ёмон бўлса, алмашлаб экишда беда кўпроқ майдонга экилиши маъқул.\nБеда серҳосил экин ва у 1 гектардан 150-350 ц пичан ва 400-800 ц яшил масса ҳосили бериши мумкин. Беда уруғининг ҳосилдорлиги ўртача 3-4 ц/га, илғор хўжаликларда беда уруғи ҳосили 8-10 ц/га га етади.\nКанадада саноат технологияси асосида, ёввойи асалариларни жалб қилиш йўли билан беда ҳосилдорлиги 18-22 ц/га га етказилган.\nБеда дунё деҳқончилигида жуда кенг тарқалган. Ўрта Осиёга А. Македонский юришлари даврида келтирилган деган тахминлар бор. Ватани Ўрта Ер денгизи мамлакатлари.\nБеда (Medicago L.) авлодига 100дан ортиқ турлар киради. Унинг бир йиллик ва кўп йиллик, маданий ҳамда ёввойи турлари мавжуд. Мамлакатимизда беданинг 36 тури учрайди, шулардан 20 тур кўп йилликдир. Энг кўп экиладиган ва тарқалган турлари: кўк беда – Medicago sativa L., сариқ беда (ўроқсимон) – Medicago falcata L., дурагай беда – М.media L., зангори беда – M. coerulae L., хмелсимон беда- M. lupulina L.\nИлдизи бақувват бўлиб ривожланган, ўқ илдизи тупроққа 8-10 м чуқурликка кириб боради. Биринчи йили илдизлари 2-3 м чуқурликка кириб боради. Илдизларида туганаклар ҳосил бўлади. Илдизлар Ўзбекистон шароитида тупроққа гумус етказиб берувчи асосий компонентдир. Экиш олдидан албатта уруғлар нитрагин ёки ризоторфин билан инокуляция қилиниш керак. Бунда ҳосилдорлик 20-30 % ошади ҳамда тупроқда кўпроқ азот тўпланади.\nПояси ўтпоя, сершоҳ, бўйи 50-150 см. биринчи йили 3-4, иккинчи йили 15-17, учинчи йили 20 ва ундан кўпроқ поя ҳосил бўлади. Сийрак далаларда поялар сони 100 га етиши мумкин.\nБарглари уч қўшалоқ. Ўртадаги баргчасининг банди узун. Баргларда ён баргчалар бўлади. Баргларнинг юқориси ярми тишчали. Биринчи йили барглар ер усти массасининг 50 %, 2-3 йиллари 40 % ини ташкил этади.\nТўпгули – кўп гуллардан иборат шингил. Икки жинсли, гул банди қисқа. Гултожиси оч бинафша ёки оч кўк тусда. Косачабарглари яшил, беш қиррали. Оталиклари (чангдон) 10, уруғчиси 1. Улар қайиқча ичида жойлашган. Тожбарглари елкан, қанотчалар, қайиқчадан иборат. Беда ҳашаротлар ёрдамида четдан чангланадиган энтомофил ўсимлик.\nМеваси – кўп уруғли дуккак, 2,5-5 марта спиралсимон буралган. Уруғи буйраксимон, майда, оч сариқ тусли. 1000 уруғ вазни 1,8-2,5 г, ўртача 2 г.\nБиологик хусусиятлари. Беда Ўзбекистонда суғориладиган ва лалмикор ерларда экилади. У ҳамма вилоятларда, турли типдаги тупроқларда яхши ўсади. Бедани оғир ва енгил, ўтлоқ, бўз, бўз-ўтлоқ, шўр тупроқларда ўстириб юқори ҳосил олиш мумкин.\nКўк беда типик баҳори экин. Уни баҳорда, ёзда, куз бошида экиш мумкин. Уни яхши агротехник шароитда, лалмикорликда 10 йилгача, суғориладиган шароитда узоқ йиллар ўстириш мумкин. Туркманистонда бедани бир далада 25-30 йилгача ўсиб ҳосил бериши кузатилган, аммо охирги йиллар ҳосили камаяди, ўсимликлар сийраклашади.\nЭкма беда. 1,2-ривожланган униб чиқиш ва гуллаш фазаларидаги ўсимликлар; 3-поянинг барг ва тўпгулли қисми; 4-гул; 5-мева (чапдан катталаштирилгани).\nЭкилган йили 2-3 ўриб олиш мумкин. Суғориладиган ерларда 2-3 йили 5-6 ўриб олса бўлади. У иссиқсевар, ёруғсевар, иссиққа ва қурғоқчиликка чидамли. Беда узун кун ўсимлиги.\nУруғлари 1 0С ҳароратда кўкара бошлайди, 5-6 0С да униб чиқади. Униб чиқиши учун оптимал ҳарорат 18-20 0С, майсалари 6 0С совуққа чидайди. Қиш даврида қор қатлами етарли бўлганда 40 0С совуққа бардош беради.\nБедани совуққа чидамсиз навларида барглар тўплами тик, ўртача чидамлиларида ярим тик, жуда чидамлиларида ётиб ўсади. Ўсимликнинг совуққа чидамлилиги охирги ўрим қайси пайтда ўтказилганлигига боғлиқ. Охирги ўрим доимий совуқлар тушишига 35-40 кун қолганда ўтказилиши лозим. Баҳода ўсимлик 7-9 0С да ўса бошлайди. Ёзнинг биринчи ярмида ўртача ҳарорат 22-23 0С бўлганда баҳодаги ўсишдан бошлаб гуллашгача 42 кун ўтади, иккинчи ярмида 55 кун ўтади. Ўсишнинг бошланишидан гуллашгача 800 0С ижобий ҳарорат керак. Албатта бу кўрсаткичлар намлик ва ҳароратнинг ўзгариши билан ўзгариши мумкин.\nНамга талаби. Беда қурғоқчиликка чидамли, шу билан биргаликда намликка жуда таъсирчан. Қурғоқчиликка чидамлилик унинг кучли ривожланган, чуқур кириб борадиган илдиз тизими билан характерланади. Беда типик мезофит ўсимлик бўлганлиги учун барг, пояларнинг яхши ўсиши учун етарли миқдорда намлик керак.\nБеда уруғлари кўкариши учун ўз оғирлигига тенг миқдорда сув ютиши керак. Транспирация коэффициенти 700-900. Тупроқдаги намлик ЧДНС 80 % кам бўлмаслиги лозим. Аммо беда уруғлик учун экилганда тупроқдаги намлик катта бўлиши маъқул эмас. Сизот сувлар сатҳи чуқур жойлашган, механик таркиби енгил тупроқларда биринчи ўримда уруғлик олингандан сўнг – шоналаш ва гуллаш фазаларида суғорилади.\nЁғин-сочин кўп бўлганда уруғлик беда суғорилмайди.\nТупроқда рН 5 бўлганда туганак бактериялар деярли ривожланмайди, ҳосил бўлган айрим кам туганакларда ҳам бактериялар азот тўпламайди. У тупроқда рН – 6,5-7,0 бўлганда жуда яхши ўсади.\nЎсимлик шўрга чидамли ва унинг чидамлилиги ўсимлик ёшига боғлиқ бўлади.\nБеда 1 т пичан ҳосил қилиши учун тупроқдан N-39, Р2О5_-10, К2О-24, CaO-15, Mg-8 кг ўзлаштиради.\nБеда ҳаётининг иккинчи ва кейинги йилларида қуйидаги ривожланиш фазалари кузатилади: ўсишнинг бошланиши, поялаш, шоналаш (ғунчалаш), гуллаш, дуккакларнинг ҳосил бўлиши ва қўнғир тусга кириши. Гуллаши давомли бўлиб тахминан 2-3 ҳафтага чўзилади. Шунинг учун уруғлар бир пайтда пишмайди.


Қадри қаддидан баланд уста - Халқ сўзи\nҚадри қаддидан баланд уста\n09:34 23 Сентябр 2020 Жамият\nҲар бир ҳудуднинг ўзига хос урф-одатлари, анъаналари мавжуд. Андижон вилоятининг Шаҳрихон тумани ҳам қадри баланд ҳунармандлари билан танилган. Айниқса, темирчилик соҳасида илдиз отган анъаналар неча йилки, аждодлардан авлодларга мерос бўлиб келмоқда. Бу борада устазода пичоқчи Раҳматхўжа Алихўжаевнинг ҳам улкан ҳиссаси бор.\nРаҳматхўжа аканинг ҳикоя қилишича, ушбу сулоланинг асосчиси Исломхўжа бобо асли марғилонлик бўлган. 1800 йилларда Қўқон хони Амир Умархоннинг турмуш ўртоғи Нодирабегим Андижонга қилган сафарлари чоғида ҳайхотдек манзиллар ўзлаштирилмай турганлигидан афсусланади. Бу ҳақида хон билан маслаҳатлашиб, ўшал манзиллар томон сой оқизишни таклиф этади. Шу тариқа Амир Умархон буйруғи билан Андижон шаҳридан Қўқон шаҳри томон юришда бир манзилга сой қазилиб, бу ерда шаҳар бунёдкорлигига асос солинади ва у «Шаҳрихон», яъни «Хонлар шаҳри» номи билан атала бошланади.\nҲар бир шаҳарда инсон эҳтиёжи учун зарур бўлган шароитлар бўлмоғи керак. Жумладан, Шаҳрихонга ҳам одам зоти учун неки зарур бўлса барчасини тахт қилгувчи ҳунармандлар олиб келинади. Ўша пайтда бу соҳада анча тараққий топган Марғилон эли ҳунармандлар манзили бўлган. Амир Умархон улар орасидан иқтидорлиларини танлаб олиб, Шаҳрихонда қўним топишлари учун шароит яратиб берган. Шу тариқа янги масканда ҳунармандлар маҳаллалари бунёд бўлган. Бу маҳаллалар уларнинг амалга оширган ишлари билан аталган. Натижада «Темирчи», «Пичоқчи», Кўнчи”, «Ошпаз», «Сартарош»,”Тўнчи” каби ҳудудлар пайдо бўлган.\n— Тасаввур қилинг, инсон дунёга ҳеч нимасиз келади,-дейди ҳунарманд Раҳматхўжа ака Алихўжаев.-Унга инсон қиёфасини киргизиш учун аввал мато тўқувчи керак, ўшал матодан кўйлак тикиш учун чевар керак. Бошга дўппи тикадиган дўппидўзу пойабзал тикувчигача ҳаммаси мана шу инсон учун хизмат қилади. Умархон Шаҳрихонга ҳунарманд танлашда масаланинг шу жиҳатига эътибор қаратган ва бу ерда барча касб-кор эгалари жамулжам бўлган. Марғилондан ёлланган ҳунармандлар орасида менинг бобом Исломхўжа ҳам бўлганлар. Улар Шаҳрихонда пичоқчиликка асос солган. Ёнига фарзандларини, шогирдларини олиб, халқ хизматига киришганлар. Орадан шунча йиллар ўтди. Бобомиз бошлаб берган анъанани бугунга келиб еттинчи авлод давом эттирмоқда.\nМақоламиз қаҳрамони эсини танибдики, сандон ва ўчоқ атрофида пайдо бўлган. Отасининг ҳар бир ҳаракати унинг хотирасига муҳрланган. Қўлига болға олиб, пичоқчилик сир-синоатларини ўзлаштира бошлаганида 14 ёшда эди. Мустақил тарзда илк маҳсулотини яратгунига қадар яна 14 йил ҳунар ўзлаштиришига тўғри келган.\n— Республикамизнинг бир нечта ҳудудларида пичоқчилик ҳунари кенг ривожланган,-дея суҳбатни давом эттиради қаҳрамонимиз.-Уларнинг ҳар бири ўз хусусиятига эга. Мисол учун, Шаҳрихон пичоқлари енгиллиги ва ўткирлиги билан ажралиб туради. Қолаверса, унга берилган ишловлар бетакрордир.\nРаҳматхўжа ака нафақат, Шаҳрихон пичоқлари шаклланишига, балки, республикамиз ҳунармандчилиги тараққиётига ҳисса қўшиб келмоқда. У яратган санъат асарлари (дарвоқе, уста яратган пичоқлар хўжалик қуроли эмас, санъат асари даражасидаги аҳамиятга молик) ўнлаб хорижий давлатлардаги кўргазмаларда намойиш этилган. Айниқса, республикамиз мустақилликка эришгач, ҳунармандларга яратилган шароит, мавжуд имкониятлар Раҳматхўжа ака фаолиятида янги босқичларни бошлаб берди. Натижада 1995 йили ЮНEСКО ташкилотининг 50 йиллиги муносабати билан бўлиб ўтган халқаро ҳунармандлар кўргазмасида иштирок этди. 2003 йили Францийа давлатида бўлиб ўтган «Сифат белгиси» халқаро кўргазмасида 166 та давлат вакиллари орасидан унинг фаолиятига юқори баҳо берилиб, 1-даражали диплом ва Олтин кубок билан тақдирланган.\nРаҳматхўжа Алихўжаев ўзи истиқомат қилаётган хонадонда устахона ташкил этган. Шу ерда мўъжазгина музей ҳам барпо қилган. Ҳар йили 100 дан ортиқ сайёҳлар унинг уйига ташриф буюриб, сулола тарихи ва фаолияти билан танишадилар.\n— Биринчи Президентимизнинг 1997 йилдаги халқ ҳунармандчилигини ривожлантириш тўғрисидаги Фармонидан кейин республикамизда ҳунармандлар фаолиятида кескин бурилиш юзага келди,-дейди ҳикоямиз қаҳрамони. –Бугунга келиб даромад солиғи ва божхона тўловларидан озод этилганмиз. Фаолиятимизни мувофиқлаштириб турувчи «Ҳунарманд» уюшмаси ташкил этилди. Устахона очиш, савдо қилиш учун шароитлар яратилди. Имтиёзли кредитлар билан таъминланмоқдамиз. Буларнинг барчаси юртимизда ҳунармандчилик тараққиётига бошлаб борувчи йўллар дарвозасини очиб берди.\nЭшон ака (уни Андижонда барча шу ном билан атайди) айни пайтда уч ўғли ва 50 нафар шогирдлари билан пичоқчиликнинг 43 та йўналишини шакллантириб келмоқда. Амалга ошираётган, эришган ютуқлари нафақат, халқимиз ардоғида, сайёҳлар эътиборида, балки, ҳукуматимиз эътирофида ҳам. Шу боис давлатимиз раҳбарининг шу йил 28 август кунги «Ўзбекистон Республикаси давлат мустақиллигининг йигирма тўққиз йиллиги муносабати билан давлат хизматчилари ҳамда ишлаб чиқариш ва ижтимоий-иқтисодий соҳалар ходимларидан бир гуруҳини мукофотлаш тўғрисида»ги Фармонига биноан «Меҳнат шуҳрати» ордени билан тақдирланди.\nБизни болалигимизданоқ бир мақол билан тарбиялашган: «Меҳнат инсонни улуғлайди». Мурғак қалбимиз билан ақл идрокимизга муҳрланган ушбу пурмаъно мақолнинг нечоғли ҳақ эканлигига бугун Раҳматхўжа Алихўжаев мисолида яна бир бор гувоҳ бўлдик.


Питер Хюистра: “Навбаҳор” ҳимояда анча уюшқоқ ўйнаяпти” - PFС "Navbahor"\nCoca Cola Суперлига 18-туридан ўрин олган “Пахтакор” – “Навбаҳор” (0:0) учрашувидан кейин ўтказилган матбуот анжуманининг иккинчи қисмида мезбонлар бош мураббийи Питер Хюистра қатнашди.\n- Бугун “Металлург”га қарши кечган ўйин билан солиштирганда, анча фарқли ўйин бўлди. Рақиб яхши ҳимояланди. Биз вазиятларни яратишга уриндик, лекин “Навбаҳор”нинг сўнгги тўртта ўйинини ўрганиб чиққанимизда, жамоанинг ҳимояда анча уюшқоқ ҳаракатланишига гувоҳ бўлгандик, бугун ҳам шундай бўлди. Тўлиқ ўйинни назорат қилдик, - дейди Питер Хюистра.\n- Бугун “Пахтакор” футболчилари пиёда юриб ўйнашди. Бундай “Пахтакор”ни кўрмагандик. Ўйинчиларнинг ҳаммаси маҳоратли, тажрибали, савияси баланд. Лекин улар бугун футбол ўйнашни исташмади. Сизнинг даражангиз билан бугун мутлақо бошқача ўйин кўрсатишинглар, рақиб ҳимоясини ёриб ташлашинглар керак эди. Ёки ғалабаларга эришавериб, ўзбек футболидан зерикдингларми?\n- Менинг бу борада бошқача фикрдаман. Ўйиннинг ўзига чуқур назар ташлайдиган бўлсангиз, замонавий футболда тўп назоратини ўзига оладиган жамоа одатда кам югуради. Чунки тўп сизда бўлади ва ўйинни сиз бошқарасиз. Шундай экан, бугун ўйин ташкил этиш борасида бизда муаммо кузатилмади, деб ўйлайман.\n- Ўзимиздаги ўйинларда “Пахтакор” футболчиларига ижодкорлик ва креативликнинг етишмаётганлиги Чемпионлар Лигаси баҳсларида панд бериб қўйишидан чўчимайсизми?\n- Бу гапингизга ҳам қўшилмаган бўлардим. “Металлург”га қарши кечган ўйинимизни кўрган бўлсангиз, биз жуда кўп вазиятлар яратдик, жуда яхши ўйнадик. Ўтган йилги иштирокимиз билан солиштирганда, биздаги ҳозирги асосий фарқ – бу Машарипов. Буни тан олиш керак, ҳозирда Холматов ва Эркинов сингари футболчиларимиз ўсишга ҳаракат қилишяпти. Биз ҳар битта ўйинда ижодкорликка эътибор беряпмиз.\n- Охирги марта Наманганда ўйнаганингларда, ҳужумкор, кескин ўйин гувоҳига айлангандик. Ўша пайтдаги “Навбаҳор” билан ҳозиргисини таққослай оласизми?\n- Июнь ойида “Навбаҳор” таркибида ўзгаришлар кузатилди, янги футболчилар келишди. Шундан кейин жамоанинг ҳимояда анча уюшқоқ тўп тепаётганига эътибор қаратмоқчиман. Буни охирги тўртта ўйинда фақат битта гол ўтказиб юборишгани ҳам тасдиқлайди. “Навбаҳор”нинг янги ўйинчиларидан марказий ҳимоячи Боян Цигерни алоҳида кўрсатиб ўтган бўлардим, анча ишончли ўйнаяпти.\n- Мухлисларнинг стадионга киритилиши масаласида нима дейсиз?\n- Буни бошқарув органлари ҳал қилади. Қачонки, тўлиқ хавфсизлик таъминланса, кейин рухсат берилади. Лекин албатта, мухлисларнинг стадионга киритилишини маъқуллайман, чунки мухлислар билан ўтадиган ўйин билан мухлисларсиз ўйин - бу икки хил нарса. Эмоциялар бошқача бўлади.\n- “Пахтакор” қайси жамоаларни ўзига асосий рақиб деб билади, уларнинг орасида “Навбаҳор” ҳам борми?\n- Биринчи навбатда, турнир жадвалининг юқори қисмида бораётган жамоаларни айтган бўлардим. Улар орасига “Навбаҳор” ҳам анча яқинлашиб қолди. Айнан шу рақибларни принципиал деб аташим мумкин.\n- Бугунги ўйинда “Пахтакор” бир очко олдими ёки икки очко йўқотдими?\n- Ҳар доим икки очко йўқотдик, деб айтиш мумкин. Лекин мавсум давомида кўп ўйинлар ўтказилади, шу боис, олинган очкони қабул қилишга мажбур бўламиз. Бу мавсум фақат учта ўйинда очко йўқотдик, уларда дуранг ўйнадик. Шундай бўлсада, бор эътиборимизни ўсишга, кейинги ўйинларга қаратамиз. Бугунги ўйинни, кейинги баҳсдаги рақибимизни таҳлил қиламиз. Хатолар устида футболчилар билан ишлаймиз. Футболчиларимизнинг астойдил ишлаётганидан хурсандман. Охирги икки ой кўп нарсани ҳал қилади, кейинги ўйинларга ҳар тарафлама тайёр бўлиш керак.


АҚШ олов ичида: Флойд ўлимидан сўнг авж олган тўполон ва тартибсизликлар – фото - 02.06.2020, Sputnik Ўзбекистон\nАҚШдаги тартибсизликлар Миннеаполисда полиция томонидан қўлга олинган Жорж Флойд вафот этганидан сўнг бошланиб кетди. 02.06.2020, Sputnik Ўзбекистон\n© REUTERS / Jonathan ErnstВашингтонда норозилик намойиши вақтида бир-бирини қучиб турган ёшлар\n© AP Photo / Mark J. TerrillАҚШдаги тартибсизликлар Миннеаполисда полиция томонидан қўлга олинган Жорж Флойд вафот этганидан сўнг бошланиб кетди.\n© REUTERS / Yuri GripasВашингтонда Капитолий биноси олдида намойишга тўпланганлар\n© Sputnik / Brian Smith / Фотобанкка ўтишАҚШдаги тартибсизликлар 25 май куни Миннеаполисда полиция томонидан қўлга олинган 46 ёшли афро-америкалик Жорж Флойд вафот этганидан сўнг бошланди.\n© Sputnik / Mikhail Turgiev / Фотобанкка ўтишЖорж Флойдга бағишланган граффитлар.\n© Sputnik / Brian Smith / Фотобанкка ўтишИнтернетда полициячилар Флойдни кишанлаб, уни йиқитгани улардан бири эса томоғини тиззаси билан босиб тургани тасвирланган видеолар пайдо бўлди.\n© Sputnik / Brian Smith / Фотобанкка ўтишНью-Йорк кўчаларидаги намойишчи\n© AP Photo / Wilfredo LeeМайямида норозилик намойишлари\n© AFP / Andrew Caballero-ReynoldsВашингтондаги намойишчилар.\n© REUTERS / Jonathan DrakeШимолий Каролинада норозилик намойишчилари АҚШ байроғини пора қилмоқда.\n© Sputnik / Stringer / Фотобанкка ўтишМиннеаполисда намойишлар вақтида жабрланган қиз.\n© Sputnik / Mikhail Turgiyev / Фотобанкка ўтишМиннеаполис кўчаларидаги норозилик намойишлари.\n© Sputnik / Stringer / Фотобанкка ўтишМиннеаполис кўчаларидаги норозиилик намойишлари.\n© Sputnik / Mikhail Turgiev / Фотобанкка ўтишМиннеаполисда ойналари чил-чил синдирилган дўкон.\n© Sputnik / Mikhail Turgiev / Фотобанкка ўтишМиннеаполисда норозилик намойишчилари.\n© Sputnik / Stringer / Фотобанкка ўтишАҚШдаги тартибсизликлар Миннеаполисда полиция томонидан қўлга олинган Жорж Флойд вафот этганидан сўнг бошланиб кетди.\n© Sputnik / Stringer / Фотобанкка ўтишАҚШдаги тартибсизликлар 25 май куни Миннеаполисда полиция томонидан қўлга олинган 46 ёшли афро-америкалик Жорж Флойд вафот этганидан сўнг бошланди.\n© Sputnik / Brian Smith / Фотобанкка ўтишНью-Йорк кўчаларидаги норозилик намойишлари.\n© Sputnik / Mikhail Turgiyev / Фотобанкка ўтишМиннеаполисда аланга олаётган почта бўлими.


Москвада ўзбек хакери бир ярим йилга қамалди\n26 июн 2022, Тошкент вақти: 13:22\nЎзбек ҳакери Азиз Абдалиев\nМоскванинг Басман суди ўзбекистонлик 30 ёшли Азиз Абдалиевни компьютерга Windows 7 ва бухгалтерияга оид махсус программаларни ноқонуний юклаш ва ўрнатишга урингани учун 1,5 йиллик қамоқ жазосига ҳукм этди. Ўзбек муҳожири Москванинг Курск вокзалида Windows 7 программасини “харидор” полиция ходимлари компютерига юклаб бериш пайтида қўлга олинди. Полиция расмийларига кўра, ҳибсга олиш пайтида ўзбек “хакери” ёнида қалбаки паспорт ва ҳайдовчилик гувоҳномаси бўлган.\nТергов пайтида Азиз Абдалиев 10 йилдан ортиқ Москвада яшаб келгани, шу пайтга қадар ноқонуний ишлар билан шуғулланмагани, Ўзбекистондаги оила аъзоларига ёрдам бериш учун бундай амалга биринчи бор қўл уришга мажбур бўлганини айтди.\nАзизнинг айтишича, у қўлга олинганига қадар ноутбукка операция системаси юклаб бериш билан ҳаммаси бўлиб 3500 минг рубл пул ортирган, холос.Яқинда ўз ҳужжатларини йўқотгани боис, Азиз қалбаки паспорт билан юришга мажбур бўлган.\nМоскванинг Басман суди Азиз Абдалиевни “компьютер маълумотига қонунга хилоф равишда кириш” ҳамда “муаллифлик ҳуқуқини бузганликда” айбдор деб топди ва муҳожирни 1,5 йиллик қамоқ жазосига ҳукм этди. Тергов хулосасига кўра, Азиз жорий йилнинг 4 августида Россияда блок қилинган торрент-трекер Pirat.ca дистрибутивларидан Windows 7, Microsoft Office, 1С "Бухгалтерия" и 1С "Предприятие" программаларини юклаб олган. Орадан бир кун ўтиб, Азизни Москванинг Курск вокзалида “харидор” полициячилар қўлга олган.\nТергов томони ООО "Майкрософт Рус" ва ООО "1С" ширкатларига етказилган зарар қўламини 884 минг рубл (тақрибан 14030 АҚШ доллари) баҳолади.\nҲукм ўқилганидан сўнг, ўзбекистонлик муҳожир 1,5 йиллик қамоқдаги вақтини инглиз тили ва компьютер соҳасидаги билимини оширишга сарфлаши ва қамоқхонадан чиққанида сўнг WEB-сайтлар яратиш билан шуғулланишини билдирди.\nСанкт-Петербургда ишлаётган Бек Назарнинг айтишича Россияга иш излаб келаётган меҳнат муҳожирлари орасида Азизга ўхшаб, пул топишга уринаётган ўзбеклар кам эмас.\n- Мени кузатишимча, сўнги йилларда хусусан Петербургда компьютер, интернет соҳасини яхши биладиган ўзбеклар кўпаяпти. Улар Майкрософтга ўхшаган таниқли ширкатларда ишлайди, Ўзбекистонга қараганда Россияда яхши пул топишади. Бироқ, Москвда ушланган Азизга ўхшаган ўз билимидан ноқонуний йўлда фойдаланувчилар Петербургда ҳам кам эмас. Интернет сайтлари очиш қатори, қалбаки паспорт, ҳайдовчилик гувоҳномаси, ҳатто водка голограммаларигача ясаб чиқариш билан шуғулланишади. Ўша қалбаки ясаган ҳужжатларини ўзбекларга сотишади, деди Бек Назар.\nЎз номини сир сақлаш ва овозини эшитирмаслик шарти билан гапирган ўзбекистонлик программистга кўра билими яхши ўзбек “IT-айтишниклари” кўпроқ Россияга эмас, асосан АҚШ, Европа ва Исроил каби давлатларига бориб ишлашга ҳаракат қилишади. Бу мамлакатларга қўли етмаганлар эса Москва ва Санкт-Пететрбург шаҳарларига ишлашга боришади. Россияда муҳожир-программист ўрта ҳисобда 80 мингдан 120 минг рублгача маош олиши мумкин.\nКиевда портлашлар. Украин кучлари Северодонецкдан "тактик чекиниш" қилган. Уруш хроникаси


Юздаги оғриқлар сабаби нима? » Тиббий психология – Расмий сайт\nЯнгиликлар » Энциклопедия » Юздаги оғриқлар сабаби нима?\nЮз соҳасидаги оғриқларнинг асосий сабаби – уч шохли нерв зарарланишидир. Бу ҳақда китобда маълумот бор. Бироқ ҳеч қайси нерв зарарланмаса ҳам стоматологик муолажалардан сўнг юзида, лунжида, милкида ва тилида пайдо бўлган оғриқларга шикоят қилиб юришади.\nАйниқса, юз соҳасида кузатиладиган оғриқлар беморни жуда қийнаб қўяди. Унинг кучи турли даражада, оддий ачишишдан тортиб, кучли санчувчи оғриқлар кўринишида бўлади. Оғриқ иккала чакка, пешона, ияк соҳаларида кузатилади. Бундай беморда руҳий зўриқишлар кучайган ёки тезлашган сайин оғриқ ҳам кучайиб боради.\nЮз соҳасидаги оғриқлар учун уларнинг овқат истеъмол қилаётган пайтда камайиши ёки йўқолиши хосдир. Бемор ҳар куни турли соҳадаги ёки турли даражадаги оғриқдан шикоят қилади. Руҳий сиқилишлар сабабли рўй берган оғриқларда оғриқ қолдирувчи дорилар эмас, балки тинчлантирувчи дорилар ёрдам беради. Баъзан тузалиб кетган бемор оғриқнинг кучайганидан шикоят қилиб, яна врачга мурожаат қилади. Бунинг сабаби, кўпинча уйдаги ва ишдаги можаролар ҳисобланади.\nТил соҳасида оғриқ билан хасталанган бир аёл бизнинг назоратимизда бўлган. Бемор даволаш курсини олиб кетганидан сўнг бир оз вақт ўтгач, оғриқнинг кучайганидан шикоят қилиб, яна қабулга келди. Гап шундаки, беморнинг турмуш ўртоғи ароқхўр бўлиб, уйида тез-тез жанжал бўлиб турган. Бунинг оқибатида бемор невроз касаллигига дучор бўлган. Натижада ҳар галги руҳий-ҳиссий зўриқишлар бу оғриқларни қўзғаб юборган.\nҚўшилган: 23:52 / 14-04-2021 Ўқилди: 60


Жорж Флойд ўлимида айбланаётган оқ танли собиқ полициячи суди бошланиши кутилмоқда\n18 май 2022, Тошкент вақти: 10:57\nНью-Йоркда Флойд ўлими муносабати билан ўтказилган норозилик намойиши.\n29 март куни афроамерикалик Жорж Флойд ўлимида айбланаётган оқ танли собиқ полициячи Дерек Шовин устидан суд жараёни бошланади.\nФлойд ўтган йилнинг 25 майида полициячи Шовин унинг бўйнига тиззасини қўйиб, қарийб 9 минут ўтириши ортидан вафот этган эди. Бу ҳолатни йўловчилардан бири видеога ёзиб олган.\nНатижада АҚШда ва дунёнинг кўплаб мамлакатларида полиция зўравонлиги ва ирқчиликка қарши норозилик намойишлари бошланиб кетган эди.\nШовинга иккинчи даражали қотиллик, учинчи даражали қотиллик ва одам ўлдириш айбловлари қўйилган.\nШовинга қўйилган айбловлар бўйича 12 кишидан иборат ҳакамлар ҳайъати қарор чиқаради.\nҲимоячи адвокатлар Флойд соғлиғи ночор бўлгани ёки унинг танасида топилган фентанил ва метамфетамин препаратлари туфайли вафот этган, деган аргументни илгари суриши кутилмоқда.